Analitika - Informativni Portal - Ministarstvo traži manju cijenu ulaznica u nacionalne parkove Graficki dizajn i stampa, Crna Gora, Podgorica, Bild Studio\nrent a car tivat\tEkonomija\t- Vijesti\tMinistarstvo traži manju cijenu ulaznica u nacionalne parkove 24. jun 2012.\tCijena za ulazak u crnogorske nacionalne parkove u iznosu od tri EUR je prevelika i trebalo bi je smanjiti na dva EUR, u cilju stvaranja povoljnijeg poslovnog ambijenta, ocijenjeno je iz Ministarstva održivog razvoja i turizma.\n„Smatramo da je cijena od tri EUR prevelika za ulazak u naše nacionalne parkove i da bi je trebalo korigovati na dva EUR“, kazali su agenciji Mina-business predstavnici Ministarstva. Oni su naveli da u vrijeme postojeće ekonomske krize, ne treba dodatno opterećivati budžet preduzeća i građana, kao i da će se utvrđivanjem nižih naknada doprinijeti stvaranju povoljnijeg poslovnog ambijenta. Ministarstvo je uputilo dopis Javnom preduzeću (JP) Nacionalni parkovi Crne Gore, kao donosiocu odluke o visini i načinu plaćanja naknada za korišćenje dobara nacionalnih parkova, da sagleda mogućnost preispitivanja, odnosno smanjenja utvrđenih naknada. „Nacionalnim parkovima, kako bi se očuvali i modernizovali, potrebna su i novčana sredstva koja se, na žalost, obezbjeđuju prodajom ulaznica. Ipak, smanjenje cijena za korišćenje usluga, naročito u vrijeme predstojeće turističke sezone, imaće za rezultat veću posjećenost turista, a samim tim i postizanje boljeg ekonomskog učinka“, smatraju u Ministarstvu. Iz uprave JP Nacionalnih parkova Crne Gore su saopštili da je naplata ulaznica u nacionalne parkove počela prije pet godina. “Sa pojačanim pritiskom na zaštićena prirodna područja, jačanjem svijesti o očuvanju životne sredine u svijetu, kao i po ugledu na funkcionisanje nacionalnih parkova u regionu, od prije pet godina počela je naplata ulaznica”, kazao je agenciji Mina-business direktor JP Nacionalnih parkova Crne Gore, Zoran Mrdak. On je objasnio da sredstvima prikupljenim kupovinom ulaznica, posjetioci doprinose zaštiti i valorizaciji nacionalnih parkova. Ta sredstava se, uglavnom, namjenski koriste za realizaciju aktivnosti zaštite flore i faune definisanih programima upravljanja, kao i izgradnju i opremanje određenih infrastrukturnih cjelina. Mrdak je naveo da je, na osnovu Zakona o nacionalnim parkovima, Upravni odbor JP Nacionalni parkovi Crne Gore, krajem prošle godine donio odluku o visini i načinu plaćanja naknada za korišćenje dobara nacionalnih parkova, sa čime se saglasilo Ministarstvo održivog razvoja i turizma. “Polazeći od zakonske obaveze da je svaki posjetilac dužan da kupi ulaznicu u nacionalni park, ove godine smo uveli godišnju ulaznicu za lokalno stanovništvo”, rekao je Mrdak. Ta vrsta ulaznice, kako je precizirao, važi za mještane sa područja Cetinja kada je u pitanju NP Lovćen, Kolašina i Mojkovca kada je u pitanju NP Biogradska gora, Žabljaka kada je u pitanju NP Durmitor i Plava kada je riječ o NP Prokletije. „Mještani tih gradova od ove turističke sezone, imaju mogućnost da koriste godišnju ulaznicu za neograničen broj ulazaka u Nacionalni park, po simboličnoj cijeni od pet EUR, umjesto da plaćaju ulaznicu svaki put kada posjećuju nacionalni park”, saopštio je Mrdak. On je dodao da mještani koji posjeduju imanja na teritoriji nacionalnog parka, kao i članovi njihove uže porodice, nijesu u obavezi da plaćaju ulaznicu. Za organizovane grupe studenata i đaka, Nacionalni parkovi odobravaju edukativne ulaznice koje su po sniženoj cijeni, i iznose jedan EUR. "Isto tako, svim planinarskim, ribolovnim, sportskim i drugim udruženjima, koji su nam se unaprijed obratili sa zahtjevom za umanjenjem ulaznica, pozitivno je riješen zahtjev”, zaključio je Mrdak.Tweet


ULJE OD CIMETA: Napravite ga lako i iskoristite sve njegove zdravstvene dobrobiti… – Novi – portal\nULJE OD CIMETA: Napravite ga lako i iskoristite sve njegove zdravstvene dobrobiti…\nAuthor: nesoksryze@gmail.com Published Date: 2021-02-28 Leave a Comment on ULJE OD CIMETA: Napravite ga lako i iskoristite sve njegove zdravstvene dobrobiti…\nU Europi najveća potražnja za cimetom nastaje u srednjem vijeku te postaje osnovni proizvod trgovine između bliskog istoka i Evrope.\nNjegov egzotični okus je osvojio cijeli svijet, ali tijekom vremena, kako su razotkrivana, u prvi plan dolaze njegova mnogobrojna ljekovita svojstva.\nDanas se može reći da se radi o idelanoj kombinaciji sjajnog začina i prirodnog lijeka.\nOsim toga, redovno korištenje ulja od cimeta poboljšava kontrolu šećera u krvi kod dijabetičara te brzo normalizira šećer u krvi.\nIstraživači iz Amerčkog Human Nutrition Research Center dokazali su da komponente koje se nalaze u cimetu pozitivno djeluju na vitalne dijelove ljudskog zdravlja posebno kod dijabetičara.\n← ČUDESNI MELEM: Liječi skoro sve bolesti, možete ga sami pripremiti…\nMAGIČNI SOK OD PARADAJZA: Snižava holesterol, pobošljava ten, topi kilograme i još mnogo toga… →


Foto: Zavod za zaštitu prirode / Promo\nZavod za zaštitu prirode Srbije je u saradnji sa republičkim inspektoratom jula 2018. godine preuzeo i zbrinuo stepskog sokola sa austrijskim aluminijumskim prstenom, pronađenim u Lebini kod Paraćina, po obaveštenju aktivista Društva za zaštitu i proučavanje ptica.\nU Rumi krio četiri jedinke jedne od NAJREĐIH PTICA U SRBIJI\nPo izjavi meštana koji je pticu našao, sokola koji je bio u iznemoglom i izgladnelom stanju progonila su i napadala dva gavrana. Istog dana, republički inspektor i ornitolog Zavoda su pticu preuzeli i predali radi lečenja i oporavka u Prihvatilište za divlje životinje u Zoo vrt u Paliću.\n- Današnja akcija puštanja stepskog sokola u prirodu samo jedna od brojnih uspešnih akcija koje zavodi za zaštitu prirode realizuje u okviru poslova zbrinjavanja retkih i ugroženih vrsta. Na godišnjem nivou Zavod za zaštitu prirode Srbije realizuje oko 100 akcija zbrinjavanja povređenih, bolesnih i napuštenih vrsta iz prirode, kao i vrsta oduzetih iz zatočeništva. Ove aktivnosti realizuju se u saradnji sa inspektorima za zaštitu životne sredine i prihvatilištima za životinje u Zoo vrtovima u Beogradu i Paliću i organizacijama civilnog društva - izjavio je direktor Zavoda za zaštitu prirode Srbije, Aleksandar Dragišić.\nOn je dodao da su posebno značajne akcije zaštite ptica, budući da spadaju u jednu od najugroženijih grupa životinja. U Srbiji je pod zaštitom oko 340 vrsta ptica. Stepski soko je predstavnik najugroženijih kao kritično ugrožena vrsta u Srbiji sa svega 20 gnezdećih parova.\nAkcijom povratka u prirodu jedinke stepskog sokola, obeležen je i Svetski dan biodiverziteta za koji je proglašen 22. maj kako bi se najširoj javnosti ukazalo na potrebu zaštite ugroženih vrsta koje se nalaze na ivici opstanka na Planeti.\nZaštita i povratak u prirodu svake jedinke stepskog sokola izuzetno je važan, budući da je za poslednjih 19 godina populacija opala za 69 odsto, što je utvrđeno na osnovu direktnog praćenja brojnosti, smanjivanja rasprostranjenosti vrste i potencijalnog nivoa eksploatacije – ilegalnog ubijanja. Gnezdeći i negnezdeći deo populacije je ocenjen kao kritično ugrožen u Srbiji. Prema popisu iz 2006. i 2007. godine broj parova je iznosio 50-60 jedinki.\nStepski soko (Falco cherrug) je strogo zaštićena vrsta prema Pravilniku o proglašenju i zaštiti strogo zaštićenih i zaštićenih divljih vrsta biljaka, životinja i gljiva.\nStepski soko je ugrožena vrsta na evropskom nivou i nalazi se na aneksu I Direktive o pticama Evropske Unije i aneksu II (strogo zaštićena vrsta) Bernske konvencije.\nU Srbiji kao aktivna mera zaštite realizuje se postavljanje platformi za gnežđenje na stubovima dalekovoda. U tom cilju, realizuju se i programi edukacije radnika u JP "Elektromreža Srbije", lokalnog stanovništva, zemljoradnika, lovaca i odgajivača golubova i redovno prati brojnost populacije na godišnjem nivou.\nPOSLEDNJE UTOČIŠTE ZA DVE RETKE VRSTE Golija je dom za malu sovu i gaćastu kukumavku, evo šta ugrožava njihov opstanak\nBili su šokirani: Naša maca je okotila 6 mačića, a morali smo da im damo 7 imena\nDigitalni projekat NIS-a DRIVE.GO - plaćanje goriva bez odlaska na kasu\n"SRCA SU NAM SLOMLJENA, ALI TVOJA KRILA NISU" Posle tragične smrti mladog Negotinca koji je otišao kod zubara pa završio U KOMI, od njega se oprašta CELA SRBIJA


» Javna rasprava o Predlogu strategije niskougljeničnog razvoja sa Akcionim planom\nJavna rasprava o Predlogu strategije niskougljeničnog razvoja sa Akcionim planom\nPrezentacija Predloga strategije niskougljeničnog razvoja biće održana 13. januara u EU info centru, sa početkom u 12 časova, istovremeno sa prezentacijom Nacrta izveštaja o strateškoj proceni uticaja Strategije niskougljeničnog razvoja na životnu sredinu.\nPo okončanju postupka javne rasprave, Ministarstvo zaštite životne sredine analiziraće sve primedbe, predloge i sugestije učesnika u javnoj raspravi. Javna rasprava sprovodi se u periodu od 27. decembra 2019. godine do 24. januara 2020. godine.\nMinistarstvo zaštite životne sredine poziva predstavnike državnih organa i organizacija, javnih službi, privrednih subjekata, poslovnih udruženja, stručne javnosti, udruženja, međunarodnih organizacija, kao i druge zainteresovane učesnike. da se upoznaju sa tekstom\nPredlog strategije niskougljeničnog razvoja sa Obrazloženjem je dostupan za uvid i preuzimanje na internet stranici Ministarstva zaštite životne sredine, na Portalu e-Uprave i na internet stranici projekta.\nPrezentacija Programa Evropa za građane i građanke


Vučić priznao pritisak kapitalista na pravljenje vlade | Vestinet.rs\nPOČETNA AKTUELNO Vučić priznao pritisak kapitalista na pravljenje vlade\tVučić priznao pritisak kapitalista na pravljenje vlade 3. jul 2012. 11:38 · Nema komentara Tajkuni neće praviti vladu, a ljudi koje oni žele na ministarskim mestima neće dobiti taj položaj, to je, praktično, poručio lider naprednjaka Aleksandar Vučić.\nOn je prvi političar koji je eksplicitno rekao da pritisaka ima. Iako nije hteo da kaže ko su ljudi koji žele da u vladu smeste svoje ljude, garantovao je da to neće uspeti, ili on neće biti na mestu na kojem je. Dobro je i za Srbiju i za njega lično ako tako bude, kažu analitičari, ali ističu da treba pričekati i videti poteze nove vlade, a „poreska politika biće dobar pokazatelj čiji interes joj je na prvom mestu – države ili bogataša”.\nO vezama bogatih i moćnih ljudi i političara, ministara, pa i premijera, uvek se govori u predizbornim kampanjama, ali do sada se niko ko je došao na vlast nije potrudio da ono što je govorio u kampanji i dokaže, sve bi se zaboravilo do narednih izbora. Biznismenima na pamet nije padalo da kažu kome daju novac niti se bilo čije ime koje je pominjano u javnosti kao finansijera ove ili one stranke, našlo u finansijskom izveštaju neke partije. Ključ u otkrivanju tajnih veza između političara i partija leži u dobro urađenoj i potpunoj kontroli izveštaja o finansiranju izborne kampanje, kaže Nemanja Nenadić, programski direktor „Transparentnost Srbije”.\nPrema Nenadićevim rečima, ukoliko se ustanovi da je bilo nekih troškova, a da oni nisu prikazani, naravno, „prvo logično pitanje jeste odakle je novac potekao, a to se uvek može proveriti. „Zašto se naša očekivanja od Agencije za borbu protiv korupcije, u čijoj nadležnosti je finansiranje partija, nisu ispunila, Nenadić objašnjava time što i ona sigurno trpi pritiske, što se može videti po nekim primerima kada se vlast o neke njene odluke jednostavno ogluši, dakle, „potrebno je ojačati nezavisne institucije”.\nPolitički analitičar Dejan Vuk Stanković kaže da „nekog indirektnog uticaja bogatih ljudi na formiranje vlade sigurno mora biti, a da li će on biti odlučujući što se kadrovskih rešenja tiče, to ćemo videti”. Stanković ističe: „Bez obzira što je za svaku pohvalu stav da ne treba tajkuni da odlučuju o sastavljanju vlade i o njenoj politici, nigde u svetu ne možete formirati vladu bez uzimanja u obzir interesa bogatih, poslovnih ljudi na kojima počiva znatan deo privrednih aktivnosti u određenim ekonomskim sektorima. Dobro bi bilo da vlada ne bude u službi tajkuna, ali nijedna neće reći da jeste, a o političarima ne treba suditi na osnovu onoga što govore, već na osnovu onoga što rade.”\nO vladi u odlasku se pričalo da su je napravili „strani ambasadori i tajkuni”, a Stanković kaže da ne zna da li je to baš tako, ali da se po nekim privrednim odlukama osetio uticaj tajkuna, „posebno kad je reč o izostanku visokog poreza na imovinu, povećanja poreza na profit, to su tačke koje nisu reformisane u periodu ove vlade, a da to jeste urađeno, bilo bi viđeno kao direktan atak na tajkune”.\nOn ističe da su baš to stvari koje moraju da budu urađene. Stanković podseća da smo se u proteklih desetak godina naslušali priča o obračunu sa korupcijom, ali se sve završavalo sa izbornom kampanjom. Prema njegovim rečima, „neko mora da krene u taj posao, ne znam da li će to biti Vučić, ali ako bude, biće dobro i za Srbiju, za uspostavljanje kredibiliteta države, ali i njegovog ličnog integriteta”.\nNenadić kaže da ne bi trebalo na tajkune gledati „kao na jedino i najveće zlo zato što pritisak može ići i od političara prama bogatim ljudima koji mogu biti ucenjivani da daju novac u kampanji. Biće interesantno videti šta će nova vlada činiti, posebno što će u vlasti biti i partija Bogoljuba Karića, čoveka koji se žalio na to.\nPROČITAJTE JOŠ:UKRAJINA KAO PROJEKAT UNIŠTENJA RUSIJE, OD NEMAČKOG RAJHA DO DANAŠNJEG ZAPADA\nDržavi oteto kriminalom 200.000 hektara: Mišković hektar plaćao 307 evra\nVisoki sud u Londonu pleni Subotićevu imovinu?\nTags:Aleksandar · analitičari · biznismen · direktor · ekonomski · finansije · izborni · kampanja · korupcije · ministar · naprednjaka · odluke · pamet · partija · političari · premijer · rat · rover · sastav · transparent\tŽIVOT9 saveta za duži vek namirnica


Neuropsiholoska procena | Genius Group Inc\nPsihološka procena testiranjem zaposlenih vrši se posebno dizajniranim testovima i osmišljeni su i kreirani sa idejom da nam pomognu da na što pouzdaniji način izmerimo određene psihološke pojave.\nProcenite svoje kadrove\nPrilikom izbora profesionalne orijentacije mladih kandidata, testovi će vam pomoći u izboru budućeg zanimanja koje će biti u skladu sa intelektualnim sposobnostima, osobinama ličnosti i profesionalnim interesovanjima.\nPsihološka procena se često primenjuje u procesu selekcije kandidata i odličan je način da se procene sposobnosti, osobine ličnosti, radne vrednosti i ograničenja prijavljenih kandidata na oglas za posao i u moru prijavljenih kandidata izabere odgovarajući. Nastaje kao rezultat psihološkog testiranja koje se može sastojati od formalnih i neformalnih testova, anketa, intervjua, posmatranja kandidata, kao i uvida u medicinsku i druge dokumentacije, u zavisnosti od same potrebe testiranja i radnog mesta za koje se testiraju kandidati. Psihološko testiranje se obavlja u prijatnoj prostoriji gde je obezbeđena privatnost ispitanika.\nUkoliko je reč o grupnom testiranju potrebno je da postoji adekvatna udaljenost između ispitanika. Pre psihološkog testiranja potrebno je pripremiti kandidate, objasniti im svrhu testiranja, kojih pravila treba da se pridržavaju i obavestiti ih da je testiranje dobrovoljno.\nIspituje moždanu funkciju i omogućava detaljano upoznavanje, precizno ispituje veliki broj sposobnosti i kognitivno zdravlje. Otkriva jake i slabe kognitivne veštine u oblasti pamćenja, koncentracije, izvršnih funkcija, planiranja i koordinacije.\nRezultat: identifikovanje faktora, koji pozitivno i negativno utiču na efektivnost organizacije, odnosno definisanje poluga promena i razvojnih mera usmerenih na bolje organizacione rezultate.\nTestiranje kandidata u svrhu selekcije primenjujemo na zahtev poslodavca koji želi da zaposli najbolje kandidate koji su po svojim sposobnostima, osobinama ličnosti i radnim vrednostima najprikladniji za to radno mesto. Testiranje sa zadatim parametrima procene moguće je i za trenutno zaposlene ukoliko poslodavac ima potrebe za dodatnim testiranjem i procenom zaposlenih.\nDodatne informacije o ovoj specifičnoj vrsti testiranja možete dobiti posebnim zahtevom.\nPreduzmite važne korake u definisanju kvaliteta svojih zaposlenih\nČesta provera kvaliteta zaposlenih proizvodi dobre rezultate za kompaniju


Vreme 815 - Kriminal – uterivanje straha: Da li su Zemunci izasli iz zemunice -->\nKo stoji iza upornih glasina o vaskrsu zemunskog klana i zašto nadležni ćute o tome\nGDE SU, ŠTA RADE: Aleksandar i...\nProtekle nedelje, sasvim bez povoda, srpska javnost je bila zasuta pričama o tome da se zemunski klan, čijim se pripadnicima sudi zbog atentata na Zorana Đinđića, reorganizovao i da sprema nova ubistva. Više od tri godine nakon operacije "Sablja", kojom je navodno stavljena tačka na organizovani kriminal u Srbiji, ove priče izazvale su razumljivo uznemirenje javnosti. Uprkos tome, niko iz Ministarstva unutrašnjih poslova ne želi da zvanično komentariše uporne, i često vrlo detaljne tekstove koji se svi odreda pozivaju na anonimne policijske izvore.\nAvgust je mesec u kome se novine tradicionalno bave vanzemaljcima, drekavcima iz Morave i čudima svih vrsta. Ipak, navodni povratak zemunskog klana, to jest onog njegovog dela koji je "Sablja" mimoišla, ima sve odlike dobro orkestrirane (dez)informativne kampanje. Na to ukazuje ne samo visok stepen poklapanja anonimnih izvora u različitim medijima već i to što su se u kampanju uključile i pojedine ozbiljne novine, tradicionalno mnogo uzdržanije kad je reč o ovakvim pričama.\nTako je "Politika" u sredu, 9. avgusta, na naslovnoj strani donela vest da su na telu pokojnog Zorana Vukojevića Vuka pronađeni tragovi DNK Aleksandra Simovića, jednog od odbeglih pripadnika zemunskog klana. Nagoreli leš Zorana Vukojevića, bivšeg šefa obezbeđenja vođe klana Dušana Spasojevića i jednog od najvažnijih svedoka saradnika u sudskom procesu za ubistvo Đinđića, nađen je 3. juna na putu za surčinski aerodrom. Nekoliko sati ranije, hicima iz vatrenog oružja ubijen je Zoran Pović Pova, još jedan odbegli pripadnik zemunskog klana. Policija je tada suvo objavila da je Vukojević pre toga odbio policijsku zaštitu, a beogradski tabloidi danima su se naslađivali morbidnim detaljima sa Vukojevićeve obdukcije, iz kojih je proizlazilo da je pokojnik bio brutalno mučen. Zvanični organi, međutim, nikada nisu ni demantovali ni potvrdili ove priče, kao ni spekulacije da je Pović bio deo ekipe koja je ubila Vukojevića, ali je stradao u obračunu sa žrtvom.\n"Politikina" vest da su stručnjaci iz beogradskog Biološkog instituta na Vukojevićevom lešu našli Simovićev DNK lako se uklopila u ove spekulacije jer je Simović, uz brata Miloša, pokojnog Povića, Ninoslava Konstantinovića, Sretka Kalinića, Milana Jurišića Jureta i Vladimira Milosavljevića Budalu, bio deo Spasojevićeve ekipe koja je bez traga nestala nakon atentata na Đinđića. Do sada se pretpostavljalo da su se tokom "Sablje" jedno vreme krili u Zemun Polju, a Konstantinović je prošle godine navodno viđen u Holandiji. Početkom godine je u beogradskim medijima objavljeno da su Simovići locirani u Crnoj Gori, ali je crnogorski MUP to odmah demantovao.\nJoš više pažnje od pronalaska Simovićevih tragova na lešu izazvala je "Politikina" vest, iz istog teksta, da su braća Simovići u maju mesecu, nekoliko nedelja pre ubistva Vukojevića, viđeni kako piju viski u jednom kafiću u centru Beograda. "Politika" se u članku pozvala na dva odvojena anonimna policijska izvora, te na jednog od konobara iz kafića koji je navodno izjavio: "Naručili su viski, popili ga i otišli. Niko nije mogao da veruje šta se dogodilo."\nBez oklevanja, tragom ove vesti krenuli su beogradski tabloidi, ali i "Večernje novosti" i "Blic". I njima su policijski izvori rekli da su Simovići viđeni u gradu, kao i da je Aleksandrov DNK nađen na Vukojeviću. "Blic", kao i pojedini tabloidi objavili su još i da su se odbegli pripadnici zemunskog klana ne samo reorganizovali i da redovno obilaze beogradske kafiće i klubove već i da najavljuju nova ubistva. Prvi na listi za odstrel navodno su svedoci saradnici Ljubiša Buha Čume, Miladin Suvajdžić i Dejan Milenković Bagzi. Nekoliko dana kasnije "Politika" je dopunila prethodni tekst pričom da su Simovići promenili lični opis, da imaju brojna skrovišta i da sa lakoćom izbegavaju policijsku potragu.\nUBISTVO I TRAGOVI: Telo Zorana Vukojevića\nUprkos svemu, nijedan od pomenutih medija nije naveo ni datum ni konkretno mesto na kome su se Simovići navodno ukazali, niti bilo koga ko bi pod imenom i prezimenom potvrdio da ih je rođenim očima video. Ni sa pričom o DNK nešto nije u redu: Biološki institut, naime, uopšte ne radi DNK analize, a sem toga, policija nikada nije bila u prilici da Simovićima uzme uzorke DNK, pa nije jasno sa čime su poređeni uzorci sa Vukojevićevog leša. Dobrivoje Radovanović, direktor Kriminološkog instituta (koji inače ima opremu za poređenje DNK), tvrdi da u Srbiji sigurno ne postoji baza DNK podataka "zemunskog klana", pa samim tim ni braće Simović. On je rekao i da baza podataka DNK u Srbiji uopšte ne postoji. "To odgovorno tvrdim. Uostalom, kako bismo je i imali kada su se oni razbežali pre tri godine, upravo negde u vreme kada je takva analiza u Srbiji počela da se radi?! A ne verujem ni da uopšte postoji baza genetičkih podataka našeg podzemlja. Umesto baze DNK, mi još koristimo otisak prsta", objasnio je Radovanović.\nAko je priča o DNK, inače jedina proverljiva u seriji tekstova o povratku zemunskog klana, netačna, da li to važi i za ostale navode? Ko se potrudio da kolegama iz dnevnih listova poturi priču o svemoćnoj i neuhvatljivoj braći i posredno najavi nova ubistva? I konačno, zašto niko iz policije, od ministra Dragana Jočića naniže, neće ili ne sme da komentariše ovako ozbiljnu pretnju?\nJavnost Srbije definitivno ima prava da čuje odgovor na ova pitanja, ne samo u skladu sa izrekom da se onaj koga zmija ujede i guštera boji. Snaga zemunskog klana, da podsetimo, nije proizlazila iz toga što su njegovi članovi bili neki strašno opaki i jaki momci, već zato što je cela Srbija znala da iza klana stoje Jedinica za specijalne operacije uz logističku podršku Službe, dobar deo MUP-a i korumpirane sudije i tužioci. Ukoliko se klan vratio, to bi moglo da znači da su veze između organizovanih kriminalaca i "ministarstava sile", prekinute tokom "Sablje", ponovo uspostavljene. Tako nešto bi, u jeku neobjavljene predizborne kampanje, bilo krajnje porazno po vladu Vojislava Koštunice.\nDrugi cilj kampanje predstavljaju svedoci saradnici, sadašnji i budući. Nedavne kadrovske promene u Posebnom odeljenju okružnog tužilaštva za organizovani kriminal ne doprinose uverenju da je država rešena da istraje u borbi protiv ovog zla. Još zloslutnije zvuči konstatacija izrečena na skupu posvećenom nedavnim zakonskim promenama kojima se omogućava efikasna zaštita svedoka saradnika, da za tako nešto u budžetu Srbije jednostavno nema para. Ove reči su izrečene samo dve nedelje pre nego što je Vukojević ubijen. Sad nam još samo fali ekipa svemoćnih i neuhvatljivih kriminalaca koja noću obilazi kafiće i ubija, a danju najavljuje nove zločine.\nKo god da je nameravao da u ova klizava vremena uznemiri javnost Srbije, u tome je u dobroj meri uspeo. U ovom trenutku, bilo bi krajnje lekovito ukoliko bi ministar Jočić javno obznanio dokle se stiglo sa istragom o ubistvu Vukojevića i Povića, kao i rezultate dosadašnje potrage za ostacima zemunskog klana. Nedavna dvestogodišnjica boja na Mišaru bila je idealna prilika, ali smo umesto odgovora na goruća pitanja od ministra čuli nadahnut govor o sličnostima između bitke sa Turcima i tekućih pregovora o Kosovu. Ko da ga pita o nekim Simovićima dok Hilandar tinja, a Sulejman-paša nadire?


Danska će od novembra uspostaviti privremene kontrole na granici sa Švedskom, najavio je danas danski ministar pravde Nik Hekerup danas.\nOva odluka Danske sledi nakon što su u avgustu dvojica Šveđana optužena za umešanost u eksploziju ispred danske Poreske agencije.\nPremijerka Mete Frederiksen rekla je tada da danska vlada razmatra pooštravanje kontrola na granici sa Švedskom, navodi Rojters.\nDansku i Švedsku povezuje Eresundski most u istoimenom moreuzu, preko kojeg svakodnevno drumskim i železničkim saobraćajem prelazi na hiljade građana obe zemlje.\nOve dve zemlje su članice Evropske unije.\nŠvedska produžava granične kontrole zbog bezbednosti


Vesnić i njegov tim najbolji sportisti Užica - Užicka Republika Press\nSportski savez grada Užica uručio je priznanja najboljim pojedincima i sportskim kolektivima grada u sezoni 2016.\nZa ASK EKO Lein racing team Vesnić u sezoni 2016 nastupali su pored Mikice Vesnića, Mladen Lalušić i Rudolf Pešović a Srbiji su sa evropskih staza doneli osam trofeja što predstavlja najveći klupski uspeh u istoriji srpskog automobilizma.\nMilovan Vesnić je nastupio na ukupno 12 trka od čega je 11 puta pobedio i na kraju nakon titula najboljeg iz 2013-te i 2015-te godine postao po treći put šampion centralne Evrope u sprint trkama.\nU tandemu sa Mladenom Lalušićem ostvario je trijumf i u endurance klasi, trkama u trajanju od sat vremena. Mladi Lalušić se može pohvaliti i drugim mestom u CEZ-u dok je Rudi Pešović kao treći član ekipe proglašen najboljim vozačem Češke, Slovačke i ESET CUP-a a u CEZ-u je kompletirao sve srpski podijum osvajanjem pozicije broj tri.\nTrener godine je Željko Čeliković (AK Užice), nagradu za životno delo dobio je Josip Ristanović (predsednik FS ZO i predsednik UO Sloboda).\nNajbolji mladi sportisti su pionir Dragomir Maksimović (AK Mladost), kadetkinja Tamara Mićević (AK Užice) i juniorka Marija Šunjevarić (SD „A. Dejović“).


Granica i dalje sporna - Portal Drina Press\n12. decembra 2018. 6. juna 2019. ex-YU\nGranica između Srbije i BiH duga je 335 kilometara, a sporni su dijelovi kod Zvornika, Bajine Bašte, potom pruga Beograd–Bar na dionici kroz BiH ali i neka sela u okolini Priboja. Srbija je predložila razmjenu teritorije na dva mjesta oko pruge, po principu metar kvadratni za metar kvadratni.\nŠto se tiče zemljišta oko hidroelektrana „Bajina Bašta“ i „Zvornik“, Srbija nikada nije zahtjevala ispravljanje granice na štetu BiH, već samo korišćenje malog dijela teritorije od stotinjak hektara na te dve lokacije. Beograd traži i mogućnost slobodnog korištenja kada je u pitanju brana i prihvata da je granica rijeka Drina.\nKomisija za granice BiH nema mandat da pregovara o ponudi koju je sastavila Komisija iz Srbije. Sarajevo se takođe poziva i na odluku Badinterove arbitražne komisije ustanovljene 1991. godine, po kojoj su se sve države bivše Jugoslavije, na osnovu međunarodnog prava, obavezale da će poštovati mišljenje Badinterove komisije usvojeno na načelu međunarodnog prava, poznato kao „uti possidetis“ ili „kako posjedujete“. Na osnovu tog načela utvrdilo se da će granice BiH i Srbije biti one granice koje su one imale dok su bile u sastavu bivše Jugoslavije, pije raspada te države.


APRIL u Beogradu...Šta bi nam rekao da može? (FOTO)\nBeograđani, a i oni koji se tako osećaju, možda najviše vole proleće u Beogradu. Ovaj period godine kada sve ponovo kreće da živi: šetališta, parkovi, reke… Ni previše hladno, ni previše toplo, taman toliko da se zauzme klupa sa najlepšim pogledom na Kalemegdanu i ćuti, jer ovaj grad sam po sebi ima toliko toga da kaže.\nŠta nam govori sad, ovog petka pred ponovni karantin koji će trajati sve do ponedeljka? Da li mu nedostaju pune ulice i graja ljudi ili jedva čeka da poslednji vikend aprila u Beogradu provede sam, u tišini?\nŠta bi nam Beograd ovoga petka rekao da može?


Vučić u Sarajevu - sastanak premijera zapadnog Balkana | Mondo Portal\nSamit završen: Vučić zvezda skupa\nU Sarajevu je danas održan Samit zemalja Zapadnog Balkana, kao priprema za predstojeći, četvrti samit Berlinskog procesa, koji će ove godine u julu biti održan u Trstu. Han upozorio zemlje regiona: Ne igrajte se vatrom.\n16.03.2017. | 11:45 > 15:07 20\nNa sastanku su prisustvovali premijeri Srbije, Crne Gore, Albanije, Kosova, Makedonije, predsedavajući Veća ministara BiH, evropski komesar za politiku susedstva i proširenja i ministar vanjskih poslova Italije.\nHan je pozvao lidere zemalja Zapadnog Balkana da ne propuste priliku za ostvarenje snažne međusobne saradnje i da rade na formiranju zajedničkog tržišta kao jednog od osnova budućeg pristupanja Evropskoj uniji.\n"Sada je pravo vreme da region preuzme lidersku ulogu, da se prevaziđu problemi koji utiču na unutrašnje situacije u pojedinačnim zemljama i da se više ne gube ovakve prilike za ovako snažnu saradnju", rekao je Han na početku sastanka premijera šest zemalja Zapadnog Balkana u Sarajevu.\nHan je pozvao premijere zemalja regiona da pokažu "liderstvo državnika" i da iskoriste "vetar u leđa" što je u interesu i EU.\n"Sada region ima priliku da iskoristi trenutak kada ćemo imati pozitivne poruke, ili ćemo jednostavno zatvoriti vrata zbog loših poruka, ali ne treba da se igramo s vatrom, svi smo toga svesni", rekao je Han.\nEvropski komesar je rekao da EU kao celina u potpunosti razume ozbiljnost situacije u regionu i da evropski lideri razumeju koliko je bitno sarađivati sa zemljama Zapadnog Balkana, kao i da je u Briselu potvrđena evropska perspektiva tog regiona.\nHan je istakao da je za proces pristupanja EU važna ekonomska integracija regiona i stvaranje zajedničkog tržišta.\n"Predlažemo zajedničko tržište Zapadnog Balkana kao osnov za pristupanje EU u budućnosti. Naša ambicija je da uklonimo prepreke i stvorimo jedinstven ekonomski prostor, a dugoročni cilj je integrisati tržište Zapadnog Balkana u unutrašnje tržište EU", rekao je Han.\nEvropski komesar je rekao da se treba usmeriti na fizičku povezanost regiona, izgradnju saobraćajnica i železnica, povezivanje ekonomskih tržišta i ostvarenje jednakog stepena razvoja u celom regionu.\nHan je ocenio da naredni korak treba da bude češće održavanje događaja kao što je današnji samit, koji je snažan signal za građane regiona, ali i građane EU.\nEvropski komesar je čestitao premijerima regiona na političkoj opredeljenosti da se danas okupe u Sarajevu i daju zajedničku izjavu.\nSamit u Sarajevu otvorio je predsedavajući Saveta ministara Bosne i Hercegovine Denis Zvizdić, ocenivši da EU treba da očuva evropsku perspektivu zemalja Zapadnog Balkana u ime stabilnosti i prosperiteta regiona.\n"Stabilnost, mir i sigurnost na ovom prostoru su ključni za politički, socijalni i ekonomski razvoj zemalja zapadnog Balkana, zbog čega premijeri naših država imaju odgovornost da zadrže naše zemlje na evropskom putu" , poručio je Zvizdić.\nZvizdić je, na otvaranju sastanka, konstatovao da u ovom trenutku svih šest država regiona imaju veoma stimulativne i optimistične pokazatelje da su uspešno ostvarile sve obaveze sa svoje evropske agende, koja je, kako je rekao, postala zajednički cilj i ključni faktor saradnje.\nKonferencija je počela svečanim dolaskom premijera, koje je u Zgradi institucija BiH dočekao domaćin sastanka Zvizdić.\nPrvi u Zgradu institucija BiH došao je predsednik Albanije Edi Rama, a iza njega evropski komesar Johanes Han, javio je izveštač Tanjuga sa lica mesta.\nSkupu je prisustvovao i ministar inostranih poslova Italije, naredne zemlje domaćina Samita zemalja Zapadnog Balkana u julu u Trstu, Angelino Alfano.\nPremijer Aleksandar Vučić doputovao je juče popodne u Sarajevo, gde je učestvovao na večeri koju je organizovao predsednik Saveta ministara BiH Denis Zvizdić, na kojoj su bili premijer Albanije Edi Rama i šef kosovske vlade Isa Mustafa.\nVučić je danas, odgovarajući na pitanja brojnih bosanskih novinara koji su želeli da čuju njegovo mišljenje o aktuelnoj situaciji u regionu, rekao da je svaki razgovor je blagotvoran i delotvoran,\nOn je, izlazeći iz sale za pres konferencije, a nakon završetka samita premijera zemalja zapadnog Balkana, poručio:\n"Svaki razgovor je blagotvoran i delotvoran. Gde god imamo mir i stabilnost, to je nešto što je pohvalno. Da li će biti bolje, od nas zavisi", rekao je novinarima.\nInače, premijerski sastanak zapadnobalkanske šestorke privukao je veliku pažnju javnosti u celom regionu, a posebna pažnja je poklonjena dolasku u Sarajevo upravo premijera Aleksandra Vučića, koga mnogi mediji ovde predstavljaju kao "regionalnu političku zvezdu".\nVučić je u Sarajevo doputovao iz Berlina, gde je imao susret sa nemačkom kancelarkom Angelom Merkel.


Jedna novozaražena osoba u Derventi - Radio Derventa - RTV Derventa vijesti\nHome GRADOVIDerventa Jedna novozaražena osoba u Derventi\nJedna novozaražena osoba u Derventi\nby Dejan B. 12.09.2020.\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, bolnicama Sv. Vračevi u Bijeljini i Sv. apostol Luka u Doboju i Univerzitetskoj bolnici u Foči izvršeno je testiranje 429 laboratorijskih uzoraka, a novi virus korona (SARS-CoV-2) potvrđen je kod 58 osoba u Republici Srpskoj.\nPrema mjestu prebivališta, 24 osobe su iz Banjaluke, šest iz Foče, pet iz Mrkonjić Grada, četiri iz Gradiške, dvije iz Kotor Varoša, Čelinca, Pala, Sokoca i Teslića i po jedna iz Bijeljine, Prijedora, Modriča, Jezera, Milića, Šipova, Dervente, Srpca i Istočnog Novog Sarajeva.\nU posljednja 24 časa, Institutu za javno zdravstvo Republike Srpske prijavljena su tri smrtna slučaja kod kojih je potvrđeno prisustvo novog virusa korona. Radi se o dva muškarca i jednoj ženi, starije životne dobi iz Kozarske Dubice, Novog Grada i Foče.\nDo sada je u Republici Srpskoj potvrđeno 8.190 slučaja virusa korona, a preminulo je ukupno 271 osoba kod kojih je potvrđen test na novi virus korona.\nU Republici Srpskoj, od novog virusa korona, do sada se oporavilo ukupno 5.184 osoba, a testirano je ukupno 70.452 osobe.\nUkupan broj hospitalizovanih u Republici Srpskoj je 177, u Univerzitetsko kliničkom centru Republike Srpske 53, a u opštim bolnicama 124\nU Republici Srpskoj pod zdravstvenim nadzorom trenutno je 3.100 osoba, a nadzor je završen kod 54.375 osoba.\nDva sudara na istom mjestu u posljednja 24 sata\nU ponedjeljak prekidi u isporuci električne energije zbog...\nOd danas potpisivanje peticije “Branimo istinu, ne damo...\nDvojica Dervenćana lišena slobode zbog alkohola\nDerventa: Osveštan spomenik nastradalim Srbima u Novim Lužanima\nŠK Derventa na turniru u Tesliću\nDerventa: Pitku vodu dobilo 165 korisnika u Žeravcu...\nDervenćanin Srđan Starčević biciklom išao do Ostroga (VIDEO)\nU četvrtak prekidi u isporuci električne energije zbog...\nCvijetin Baja Lobožinski iz Novog Sada pobjednik nagradnog...


Budva: Ploča srpskoj vojsci ponovo razbuktala strasti\nOPOZICIONE SNP I NOVA OBILJEŽILE MITROVDAN\n“A svi oni koji pažljivo pogledaju na zidine, vidjeće da je to jedna istorijska vertikala. Da oni koji su postavljali ovu ploču nijesu skidali ni venecijanskog lava, ni latinske natpise. Ništa od onoga što je bila istorija prije njih, nijesu dirali”, istakao je Marković\n153 pregleda\t376 komentar(a)\nTabla Budva, Foto: Vuk Lajović\n08.11.2015. 13:25h Ažurirano: 08.11.2015. 13:25h\nPredstavnici opozicionih budvanskih partija Socijalističke narodne partije (SNP) i Nove srpske demokratije (NOVA), položili su danas vijenac na spomen ploči postvaljenoj iznad glavnih vrata u Starom grdu, posvećenoj sprskoj oslobodilčkoj vojsci.\nTabla, koja je uzdrmala prije godinu i po političku scenu u Budvi, nakon što je Liberalna partija zatražila njeno uklanjanje, kako su naveli ne odgovara istorijskim činjenicama i dan danas je tema oko koje se “lome stručna i politička koplja”.\nNa ploči, postavljenoj ispod Venecijanskog lava, uklesane su riječi: “Na uspomenu dolaska hrabre pobjedonosne Srpske vojske koja poslije junačnih pobjeda oslobodi Budvu, na Mitrovdan 8. novembra 1918. postavlja Opština Budva“. Iznad tog natpisa uklesane su riječi Petra II Petrovića Njegoša: „Pokolenja, djela sude”.\nSpomen ploča je postavljena 1931. godine iznad Veljih vrata na ulazu u Stari grad, a Komisija za podizanje spomen obilježja Ministarstva kulture konstatovala je da ono što na njoj stoji ne odgovara istorijskim činjenicama. Nalaz je dostavila Opštini Budva, koja jedina po Zakonu o podizanju spomen obilježja može inicirati uklanjanje sporne ploče.\nDa je njeno postvaljenje istorijski utemeljeno, naveo je predstavnik Nove Đorđe Pribilović, navodeći da je Mitrovdan značajan dan u istoriji Budve.\n“Na Mitrovdan 1918. odavde, iz ovoga grada, izašao je posljednji austrougarski vojnik. To je značajan datum, zato što je Austrougarska u Budvi bila okupaciona sila. Povukla se pred naletima srpske vojske, koja je poslije probijanja Solunskog fronta ubrzano stizala, ne samo kroz Srbiju, već preko cijelog Balkana, koji su naseljavali južnoslovenski narodi. U toj srpkoj vojsci bili su i naši preci, ne samo oni koji su se priključili, prilikom odstupanja kroz Albaniju, nego koji su dolazili kao dobrovoljci iz Amerike, priključujući se prvo crnogorskoj, a kasnije srpskoj vojsci”, kazao je Pribilović okupljenima i dodao da je “njihova sudbina bila takva zato što je Vlada Crne Gore 1916. pregovarala sa Austrugarskom i potpisala kapitulacija”.\nLider budvanskog SNP-a Veselin Marković je naveo da se obilježava dan koji je značajan u istoriji, jer je tada Budva “poslije vjekova ropstva ponovo bila slobodan grad”.\n“To je dan kada su poslije više vjekova Budva i Cetinje bili u istoj držvi.Ovaj dana je značajan za sve nas sa ovih prostora iz Paštrovića, Grblja, Maina, Pobora i Brajića, odakle je više hiljada dobovoljaca bilo u vojsci koja se borila protiv austrougarske okupacije. Znate da su naši preci dolazili iz Sjeverne i Južne Amerike da bi bili dobrovoljci u tom ratu, da bi svoje živote dali za svoju braću... za slobodu. Zaista treba upravo ovoga dana da se sjetimo svih tih ljudi, koje smo počeli pomalo da zaboravljamo, naročito oni sa državne vlasti, jer u današnjem istorijskom trenutku to kao istorijska činjenica njima ne odgovara”, istakao je Marković.\nOn je upozorio da poslije svakoga njihovog godišnjeg okupljnja kada obilježavaju Mitrovdan, kao oslobođenje Budve, “javlja se niz medijskih natpisa da ploču treba ukloniti”.\n“A svi oni koji pažljivo pogledaju na zidine, vidjeće da je to jedna istorijska vertikala. Da oni koji su postavljali ovu ploču nijesu skidali ni venecijanskog lava, ni latinske natpise. Ništa od onoga što je bila istorija prije njih, nijesu dirali”, istakao je Marković.\nOn je naveo da je Crna Gora danas dovoljno zrela da nikome neće pasti na pamet da se na takav način odnosi prma onom što je istorija ovoga grada.\n“Nažalost, mi u našem radu nemamo spomenik tim hrabrim ljudima, koji su život dali za slobodu. Naša će biti obaveza da se, nakon što preuzmemo vlast u ovom gradu, na dostojanstven način odužimo našim precima”, zaključio je Marković.\nTabla srpskim oslobodiocima BudvaĐorđe PribilovićNOVA BudvaSNP BudvaVeselin Marković


U narednom periodu oèekuje se porast broja obolelih od gripa, reèeno je Tanjugu u Gradskom zavodu za javno zdravlje.\nEpidemiolog Zavoda Leposava Garotiæ Iliæ rekla je da u Beogradu cirkulišu dva tipa virusa gripa - tip B koji je odranije u cirkulaciji i podtip virusa AH1 koji je juèe potvrðen u Institutu za virusologiju, vakcine i serume ''Torlak'' i koji cirkuliše na teritoriji cele Srbije.\nOna je navela da je najveæi broj obolelih od gripa meðu decom uzrasta od pet do 19 godina, te da je prošle sedmice registrovano 22.268 bolesnih od akutnih respiratornih infekcija, što je za oko 20 odsto više nego prethodne sedmice.\n''U Srbiji je još uvek niska aktivnost gripa, ali u narednom periodu oèekujemo porast broja obolelih, ali s obzirom na to da sutra poèinje raspust i da je meðu obolelima najviše dece školskog uzrasta, možda æe taj broj biti i manji nego što se oèekuje'', rekla je Garotiæ Iliæeva.\nPrema poslednjim podacima Instituta za javno zdravlje ''Milan Jovanoviæ Batut'' koji se odnose na treæu sedmicu januara, na teritoriji Srbije zabeleženo je 6018 sluèajeva obolelih od gripa.\nDr Garotiæ Iliæ je podsetila da je vakcina najvažnija mera zaštite od tog virusa uz napomenu da je nakon vakcinacije potrebno da proðu dve nedelje do stvaranja odbrambenih antitela.\nGarotiæ Iliæeva je kao mere zaštite od gripa navela i izbegavanje kontakta sa obolelima, redovnu higijenu ruku, provetravanje prostorija, pravilnu ishranu, unos vitamina.\nNaglasila je da se deci, trudnicama i hroniènim bolesnicima savetuje da izbegavaju boravak u prostorijama sa mnogo ljudi.


Ukrajinu ne zanima istraga, a tela putnika trule na toploti! : Nadlanu.com\nUkrajinu ne zanima istraga, a tela putnika trule na toploti!\nObjavljeno 19. jul 2014. / 17:51:57\nMalezijski ministar saobraćaja Liov Tiong Lai je danas izjavio da je avion "Malezija erlajnza" išao putanjom koja je veliki "autoput na nebu" i da nikada nije zašao u vazdušni prostor kome nije dozvoljen pristup.\n"Mi se moramo pobrinuti da pravda prevagne", kazao je on, dodajući da veruje da je avion oboren.\nJedan zvaničnik "Malezija erlajnza" je kazao da sve avio kompanije prave svoje sopstvene procene rizika.\n"Mi smatramo da nismo napravili grešku", rekao je on.\n"Rusija apeluje na obe strane u ukrajinskom konfliktu i poziva ih da učine sve što je moguće kako bi obezbedili međunarodnim stručnjacima pristup mestu udesa aviona da bi mogli da preduzmu neophodne akcije u istrazi", navodi se u saopštenju ruskog ministarstva.\nSaopštenje je objavljeno u trenutku kada Kijev optužuje Rusiju i proruske snage da uništavaju dokaze o, kako se navodi, "međunarodnim zločinima" i tvrdi da ima dokaze da je ruska strana ispalila raketu za koju se veruje da je oborila malezijski avion usmrtivši svih 298 ljudi u njemu.\n"Zbunjujuće je da čak i pre nego što je suđenje počelo, zvanični predstavnici više zemalja su požurili da izlože svoje nepotkrepljene verzije o tome šta je izazvalo pad aviona, vršeći na taj način pritisak na tok istrage", saopštilo je rusko ministarstvo.\nPUTIN I MERKELOVA ZA MEĐUNARODNU ISTRAGU\nNemačka kancelarka Angela Merkel i ruski predsednik Vladimir Putin složili su se da treba sprovesti međunarodnu istragu o obaranju malezijskog aviona iznad Ukrajine i hitno omogućiti pristup mestu nesreće, saopštila je danas nemačka vlada.\nDvoje lidera su se u telefonskom razgovoru "složili da bi međunarodna, nezavisna komisija pod rukovodstvom Međunarodne organizacije UN za civilnu avijaciju trebalo što pre da pristupi mestu nesreće kako bi rasvetlila okolnosti pod kojima se avion srušio i odneli tela žrtava", navela je nemačka vlada u saopštenju.\nKremlj je saopštio da su "obe strane istakle značaj temeljne i objektivne istrage o svim okolnostima pod kojima se nesreća dogodila".\nOni su se, takođe, složili da treba hitno prekinuti borbena dejstva u jugoistočnoj Ukrajini i početi mirovne pregovore, prenose agencije.\n"Istaknuto je da je od ključnog značaja da se nastave konsultacije unutar kontakt grupe sa predstavnicima ukrajinskih regiona gde se vode borbe, kao i da se realizuje ruska inicijativa za slanje posmatrača OEBS-a na dva kontrolna punkta na rusko-ukrajinskoj granici", poručio je Kremlj.\nBORODAJ:MESTO PADA AVIONA NEDIRNUTO,CRNE KUTIJE NISU NAĐENE\nProruske snage nisu dirale zatečeno stanje na mestu pada malezijskog aviona na istoku Ukrajine, ali su zabrinute, jer tela stradalih trule na toploti, rekao je danas predsednik vlade samoproglašene Donjecke Narodne Republike Aleksandar Borodaj.\nOn je na konferenciji za medije takođe izjavio da nisu pronađene crne kutije srušenog "boinga 777" u kojem je stradalo svih 298 putnika i članova posade, preneo je Rojters.\n"Tela nevinih ljudi leže na vrućini. Mi zadržavamo pravo, ako se i dalje bude odlagalo...da počnemo da odnosimo tela. Molimo Rusku Federaciju da nam pomogne da rešimo ovaj problem i pošalje svoje stručnjake", rekao je Borodaj, lider proruskih snaga na području Donjecka, gde se u četvrtak dogodila nesreća.\nOn se zapitao zbog čega eksperti još nisu došli na mesto pada aviona.\n"Možda zbog toga što Ukrajina ili ukrajinske vlasti nisu zainteresovani za objektivnu istragu", dodao je Borodaj.\nOn je takođe rekao da nije bilo reči o stvaranju bezbednosne zone oko mesta nesreće.


Nedovoljno vakcina protiv gripa\nBlic\t26.11.2008 19:41\nBesplatnih vakcina protiv gripa, koje su namenjene za imunizaciju starijih građana, dece i hroničnih bolesnika, u pojedinim zdravstvenim ustanovama više nema. Potrebno je još 36.500 doza cepiva.\nOve godine kupljeno je za besplatnu imunizaciju građana 320.000 doza vakcine. Međutim, cepiva više nema u domovima zdravlja u Zvezdari, Paliluli, Starom gradu, Zemunu, Zavodu za rehabilitaciju, Zavodu za bolesti pluća i zaštitu od tuberkuloze, Zvečanskoj. Nisu vakcinisani ni pacijenti koji su stacionirani u gerontološkim centrima.\nGripa još uvek nema, ali prema savetima epidemiologa, sada je pravo vreme za vakcinaciju.\n- Neophodno je da postoji rezerva vakcina protiv gripa ukoliko se građani više odazovu. Svake godine podižemo nivo svesti o vakcini, edukujemo ljude i lekare. A sada kada građani hoće da se zaštite, vakcine nema, pa je moraju kupiti - kaže za „Blic“ dr Predrag Kon, epidemiolog Zavoda za javno zdravlje Beograd.\nKako je „Blicu“ rečeno u Republičkom zavodu za zdravstveno osiguranje, ukoliko domovi zdravlja iskažu potrebe za dodatnim vakcinama, one će biti i kupljene. Ali i ustanove mogu same da nabave vakcine, pa će im Fond refundirati troškove.\nMeđutim, problem je u Pravilniku imunizacije i planu potreba, koji radi Institut za javno zdravlje „Batut“. Domovi zdravlja koji imaju vakcine, a koje možda neće ni potrošiti, ne mogu da proslede nekom drugom domu zdravlja kojem nedostaje cepiva. To je verovatno i razlog zašto su se ranijih godine bacile hiljade doza vakcina.\nU „Batutu“, međutim, kažu da ukoliko nekome nedostaju vakcine, da je to propust same ustanove, kao i da do sada nema zvaničnih podataka o nedostatku vakcina.\nVakcina, koje se kupuju, ima u apotekama i mogu se nabaviti po ceni od oko 500 dinara. U Gradskom zavodu za zaštitu vakcinacija košta 670 dinara.


Novinari o odgovornosti za ratno huškanje u medijima – Nadlanu.com\nNovinari o odgovornosti za ratno huškanje u medijima\nBEOGRAD, 1. oktobra 2010. (Beta) – Novinari koji su neprofesionalno izveštavali o ratovima u bivšoj Jugoslaviji moraju snositi odgovornost i te zloupotrebe javne scene ne smeju se zaboraviti, ocenjeno je u petak u Beogradu na promociji dokumentarnog filma Bora Kontića "Godine koje su pojeli lavovi".\nBEOGRAD, 1. oktobra 2010. (Beta) – Novinari koji su neprofesionalno izveštavali o ratovima u bivšoj Jugoslaviji moraju snositi odgovornost i te zloupotrebe javne scene ne smeju se zaboraviti, ocenjeno je u petak u Beogradu na promociji dokumentarnog filma Bora Kontića „Godine koje su pojeli lavovi“.\nU raspravi posle projekcije filma koja je održana u Medija centru, rečeno je da je ratno-huškačko novinarstvo na neki način moralo biti kažnjeno, a da izveštaje iz tog doba treba uvrstiti u fakultetsko obrazovanje budućih novinara, da se takve greške ne bi ponovile.\nRežiser Janko Baljak je podsetio i na ulogu lidera političkih stranaka i ocenio da je pozivanje na odgovornost onih koji su učestvovali u ratnom huškanju prolongirano zbog „trulih koalicionih sporazuma“ sa onima koji, kako je rekao, sada ne bi trebalo da budu na vlasti.\nSarajevski novinar i publicista Boro Kontić, autor filma „Godine koje su pojeli lavovi“, rekao je da je to ostvarenje koje se bavi analizom izveštavanja elektronskih medija tokom ratova u bivšoj Jugoslaviji nastalo u nameri da podstakne na dijalog, a ne da presuđuje.\nDokumentarni film „Godine koje su pojeli lavovi“ premijerno je prikazan u takmičarskom delu dokumentarne selekcije ovogodišnjeg Sarajevo film festivala.


Đoković demantovao dezinformacije u medijima i objasnio sporne detalje o PCR testu - Vojvodina Info\nNajbolji teniser sveta Novak Đoković demantovao je danas informacije objavljene u medijima nakon što mu je po dolasku u Australiju oduzeta, a potom vraćena viza, navodeći da je reč o „kontinuirano pogrešnim informacijama“ o njegovim aktivnostima i prisustvu događajima u decembru, koji su prethodili njegovom pozitivnom testu na korona virus.\n„To su pogrešne informacije koje moraju da budu demantovane, posebno u interesu ublažavanja zabrinutosti javnosti oko mog boravka u Australiji, kao i da bih pojasnio stvari koje su štetne i zabrinjavajuće za moju porodicu“, napisao je Đoković u saopštenju objavljenom na njegovom Instagram nalogu.\n„Iako nisam imao simptome korona virusa, odradio sam brzi antigenski test 16. decembra, koji je bio negativan, a zbog opreza takođe sam uradio i PCR test istog dana“, dodaje Đoković.\nPoručio je da je sledećeg dana, 18. decembra, otkazao sve svoje aktivnosti, osim intervju za novine „L’Equipe“ u svom teniskom centru, istakavši da se na njega „obavezao još ranije“, zbog čega je „osećao obavezu prema tom intervjuu i nije želeo da iznevera novinara“.\n„Iako sam otišao kući posle intervjua da bih se izolovao na neophodan period, kada sada razmislim, to je bila greška i prihvatam da je trebalo da odložim tu obavezu“, napisao je Đoković.\nPrevious articleMeđunarodni popis ptica vodenih staništa 2022.\nNext articleMilorad Grčić podneo ostavku, pisao Vučiću i Brnabić


RTCG - Radio Televizija Crne Gore - Nacionalni javni servis :: Korona virus - Svijet :: SZO: Evropa ne smije da smanji izdatke za zdravstvo\nZBOG EKONOMSKE KRIZE 28. 05. 2020. 23:19 >> 23:18 0\nEkonomska kriza u Evropi, kao posljedica pandemije korona virusa, ne smije da navede vlade na smanjenje izdataka za zdravstvo, upozorio je danas evropski ogranak Svjetske zdravstvene organizacije (SZO).\n"Zabrinuti smo da zemlje reaguju na krizu na isti način kao prije deset godina... smanjujući izdatke za javno zdravlje", rekao je na onlajn konferenciji za novinare u Kopenhagenu direktor evropskog ogranka SZO Hans Kluge.\nKluge je istakao da "prioritet treba da bude ulaganje u zdravstvo, socijalnu zaštitu i izbjegavanje štednje", podsjećajući da će ekonomski oporavak biti moguć samo ako je cirkulacija virusa pod kontrolom.\nPrema podacima SZO, između 2008. i 2013. godine javni budžet namijenjen zdravstvu smanjen je u gotovo 50 odsto evropskih zemalja.\nU 53 zemlje koje pokriva evropski ogranak SZO, registrovano je više od dva miliona zaraženih korona virusom i 175.000 preminulih.


Ministar Osmanović u Zvorniku: Konkretna podrška povratnicima\nFederalni ministar raseljenih osoba i izbjeglica Adil Osmanovićm sa saradnicimam posjetio je danas Općinu Zvornik i s načelnikom Zoranom Stevanovićem i njegovim saradnicima razgovarao o prioritetnim problemima i potrebama povratničke populacije na tom području.\nU okviru posjete potpisani su i ugovori s korisnicima u projektu održivosti povratka u vidu podrške u poljoprivrednoj mehanizaciji, stajskim objektima, plastenicima, naknade za angažiranje volontera/pripravnika, zatim dodjele građevinskog materijala za obnovu kuća i otvaranje asfaltiranih puteva.\nUkupna vrijednost projekta na području općine Zvornik iznosi 606.707,99 konvertibilnih maraka, od čega je učešće korisnika 23.339,28 KM.\n- U Zvorniku smo danas s načelnikom Općine i njegovim saradnicima razgovarali o trenutnoj političkoj, sigurnosnoj, ekonomskoj situaciji na prostoru općine Zvornik - kazao je nakon sastanka ministar Osmanović, naglasivši da Federalno ministarstvo raseljenih osoba i izbjeglica ima jako dobru saradnju s načelnikom Općine Zvornik.\n- Prilikom svake posjete nastojimo da damo i ohrabrujuće poruke u pogledu suživota i jednakosti svih građana pred zakonom i mogućnosti svih građana da učestvuju u institucijama na prostoru općine Zvornik - kaže Osmanović.\nFederalno ministarstvo raseljenih osoba i izbjeglica implementirati će, što je i najavljeno tokom današnje posjete, donacije u iznosu od oko 630.000 KM. Ta sredstava su usmjerena u asfaltirajne puteva u mjesnim zajednicama Kučić - Kula, Jusići, Glumina, Klisa i Kozluk u vrijednosti od 223.000 KM.\n- Dodijelili smo donacije u poljoprivrednoj mehanizaciji i plastenicima u građevinskom materijalu za stajske objekte u vrijednosti od oko 120.000 KM. Petnaest korisnika će dobiti građevinski materijal za rekonstrukciju i obnovu stambenih objekata, a jedan korisnik je dobio donaciju u vidu 16.000 KM po sistemu ključ u ruke - izjavio je ministar Osmanović.\nDogovoreno je i da dva studenta, koji su završili fakultete, obave pripravnički staž u javnim institucijama na području Općine Zvornik, a Federalno ministarstvo raseljenih osoba i izbjeglica će za taj staž izvršiti uplatu godinu dana.\nNačelnik Stevanović je zahvalio ministru Osmanoviću i Federralnom ministarstvu na svemu što su uradili u ovoj i prethodnih godina za povratničku populaciju na prostoru općine Zvornik.\nPlanirano je da ministar Osmanović, nakon Zvornika, danas posjeti i Bijeljinu i s gradonačelnikom Mićom Mićićem i njihovim saradnicima također razgovara o prioritetnim problemima i potrebama povratničke populacije.


Nikola Nikodijević primio u Starom dvoru ambasadora Egipta | GEM info\nNikola Nikodijević primio u Starom dvoru ambasadora Egipta\n14. maja 2018. 19. maja 2018. Marija Dragutinović 0 Comments\nPredsednik Skupštine Beograda Nikola Nikodijević primio je u Starom dvoru novoimenovanog ambasadora Republike Egipat Amra Alguvejlija. Izrazivši dobrodišlicu novom ambasadoru Egipta u Srbiji, predsednik Skupštine grada podsetio je na tradicionalno prijateljstvo između Srbije i Egipta iz vremena razvoja nesvrstanih, ali i na činjenicu da se ove godine navršava jubilej – 110 godina uspostavljanja diplomatskih odnosa Kraljevine Srbije i Egipta.\nPredsednik Skupštine Beograda Nikola Nikodijević je pozdravio inicijativu da se pristupi izradi predloga sporazuma o prijateljstvu i saradnji između Beograda i Kaira.\nOvaj sporazum treba da podstakne razvoj kulturne, naučne i obrazovne saradnje dve prestonice i da ustanovi praksu razmene mladih umetnika i naučnika. Oba grada, i Beograd i Kairo leže na dvema velikim rekama i po tome su veoma slični i sigurno bi moglo doći do korisne razmene iskustava u radu velikih komunalnih sistema i izgradnji saobraćajne infrastruktre o čemu su, prema rečima ambasadora, privrednici iz Kaira izrazili interesovanje. Saradnja bi se mogla uspostaviti i u domenu turističke privrede, s obzirom da Beograd beleži višegodišnji značajan rast u broju poseta stranih turista – istakao je Nikodijević.\nAmbasador Egipta Amr Alguvejli najavio je da će povodom 28. jula – Nacionalnog dana Arapske Republike Egipat, u Narodnom pozorištu u Beogradu gostovati moderni ansambl plesa iz operske kuće Kaira. Na taj način će se publici u Srbiji predstaviti deo kulturnog nasleđa ove prijateljske zemlje. U saradnji sa Sekretarijatom za kulturu nagoveštena je mogućnost organizovanja zanimljive izložbe – ikonografija drevnih Kopta, što bi pobudilo interesovanje domaće publike. Na sastanku je zaključeno da se intenziviraju i pravne i tehničke pripreme o svim aspektima izrade sporazuma o saradnji i prijateljstvu između Beograd i Kaira.\nŠeruj post "Nikola Nikodijević primio u Starom dvoru ambasadora Egipta"\n← Goran Vesić obišao radove u MZ Skela u Obrenovcu\nVAŽNO OBAVEŠTENJE: Izvođenje radova na rekonstrukciji ulice Dimitrija Tucovića →


Nastupila nova 1439. hidžretska godina - Portal 072info\nU srijedu, 20. septembra, s akšam-namazom je nastupila nova 1439. hidžretska godina, po takvimu Rijaseta Islamske zajednice u Bosni i Hercegovini.\nPrvi dan nove hidžretske godine je u četvrtak, 21. septembra, odnosno 1. muharrema 1439. hidžretske godine.\nMedžlis Islamske zajednice Sarajevo je povodom obilježavanja hidžretske 1439. godine nakon akšam-namaza u Kuvajtskoj džamiji na Čengić-Vili organizirao akademiju pod nazivom “Putevima Hidžre”, javlja Anadolija.\nSvečanost su izvedbom ilahija i kasida uveličali hor Medžlisa Islamske zajednice Sarajevo, hor džemata Sokolović-Kolonije, hor džemata Podlugova, te naratori.\nIz Rijaseta Islamske zajednice u BiH su svim muslimanima i muslimankama u BiH i dijaspori čestitali nastupajuću novu hidžretsku godinu riječima: Sene-i džedide mubarek olsun!\nUplaćena treća rata stipendija za studente u ZDK


Izvor: B92, 20.Okt.2020, 09:10\nBeograd -- Godinama su angažovani na privremenim i povremenim poslovima.Nisu dovoljno plaćeni, a često i izgaraju na poslu.\nMogu da budu zamenjeni u svakom trenutku. Imaju više od 30 godina, a i dalje rade preko studentskih zadruga, piše Politika.\nTo su ukratko problemi sa kojima se suočavaju mnogi radnici angažovani preko studentskih i omladinskih zadruga.\nKako bi se popravio njihov položaj, a ta oblast unapredila, UGS "Nezavisnost" i Fond za otvoreno >> Pročitaj celu vest na sajtu B92 << društvo nedavno su sproveli istraživanje o položaju radnika u omladinskim i studentskih zadrugama. Uz to, i pravni stručnjaci su sabrali niz preporuka za suzbijanje zloupotreba u oblasti omladinsko-studentskog zadrugarstva kako bi se izbegla radna eksploatacija omladinaca, koja je i u Srbiji sve prisutnija.


Poslovi > Najnoviji poslovi > Predstavnik prodaje\nClearwater multinacionalna kompanija, koja uspešno posluje na nekoliko lokacija u Evropi, od skoro i u Beogradu, koja se bavi promocijom i distribucijom, tražimo više izvršilaca za poslove prodajnog predstavnika trenutno jednih od najprodavanijih brandova na tržištu.\nTalentovani, uporni prodajni predstavnici koji bi se pridružili našem rastućem timu. Imaće zadatak da kvalifikuju potencijalne klijente (lidove) kao i da tragaju za potpuno novim kontaktima. Ova uloga zahteva odvažnost i energičnost, jer imate važan posao ispred sebe. Bićete u komunikaciji sa potencijalnim Clearwater klijentima otkrivajući njihove potrebe. Komunikacija će se odvijati većim delom preko telefona, ali i pisanim putem, preko e-maila i izlaskom na teren.\nEdukaciju i konstantno usavršavanje prodajnih veština\nRad na određeno vreme, sa prijavom na pun iznos uz mogućnost stalnog zaposlenja\nNeophodne veštine koje kandidat treba da poseduje\nObavezno odlično poznavanje rada na računaru\nUkoliko želite da se priključite našem timu, CV sa slikom pošaljite elektronskim putem.


RTCG - Radio Televizija Crne Gore - Nacionalni javni servis :: Košarka :: Radović: Poraz od Zvezde opomena, moramo da odreagujemo\n26. 02. 2020. 18:54 >> 18:50 0\nPARTIZAN STIŽE U PODGORICU\nKošarkašice Budućnost Bemaksa igraće sjutra u Podgorici protiv Partizana utakmicu 17. kola WABA lige. Crnogorski prvak ranije je i teoretski osigurao sedmo uzastopno učešće na završnom turniru regionalne lige, a u posljednja dva kola boriće se za što bolji plasman.Partizan ima skor od četiri pobjede i 12 poraza. Trener podgoričkog tima, Vladan Radović kazao je da je Budućnost prvi put u situaciji da treba da odreaguje nakon neuspjeha.\n"Poznato je da smo nakon četiri mjeseca i 13 vezanih pobjeda zaustavljeni, tako da nam treba reakcija. Evidentno je bilo da smo se malo uljuljkali u tim lijepim rezultatima i laganim pobjedama, bili smo u situaciji da ne moramo da pružimo maksimum da bi došli do pobjede u nekim mečevima, pa nam se to osvetilo u Beogradu protiv Crvene zvezde", rekao je Radović.\nOn je istakao da bi više volio da se to nije desilo, ali da vjeruje da će im poslužiti kao ozbiljna opomena.\nBek šuter, Nikolina Babić kazala je da će Budućnost u posljednja dva meča nastojati da popravi igru u odbrani.\n"Da podignemo agresivnost, jer smo po tome poznati i da poboljšamo koncentraciju u napadu. Dugo nijesmo bile kompletne, uz sve te probleme došao je poraz u Beogradu, ali to je iza nas. Razmišljamo o onome što slijedi. Nadam se da smo izvukle pouke, a možda je to i trebalo da nam desi da vidimo da nijesmo najbolje i nepobjedive. Baš zbog toga maksimalno oprezne očekujemo meč sa Partizanom, sa jasnim ciljem da dođemo do pobjede", kazala je Babić.\nTalentovani centar, Maja Bigović kazala je da je Budućnost davorit protiv Partizana i da želi to opravda.\n"Ovo je za nas posljednji meč ove sezone na svom terenu, pa imamo dodatni motiv da dođemo do trijumfa, a istovremeno se nadam da ćemo imati dobru podršku sa tribina. Nastojaćemo da nakon poraza u Beogradu napravimo reakciju i vratimo se na pravi put uoči fajnal-fora", rekla je Bigović.


Turske banke zainteresovane za ulazak na crnogorsko tržište – Bankar.me\nJuly 6, 2012 BANKE, CRNA GORA Leave a comment\nTurske banke zainteresovane su za ulazak na crnogorsko tržište, saopšteno je nakon sastanka ministra finansija Milorada Katnića i turskog ambasadora Mehmeda Tauhirija.\nAmbasador je prenio zainteresovanost turskih investitora za Crnu Goru, dodajući da je najbolji primjer i podstrek za buduće turske investitore iz različitih sektora, kupovina nikšićke Željezare od strane kompanije Toščelik.\nTakođe, kao potvrdu ozbiljnosti namjera za ulaganje kapitala iz Turske u Crnu Goru, ambasador je nagovijestio i zainteresovanost jedne od najvećih turskih banaka za ulazak na crnogorsko finansijsko tržište.\nMinistar Katnić istakao je da su turski investitori dobrodošli u Crnu Goru, kao i da Vlada Crne Gore kreira politiku koja omogućava stranim investitorima predvidiv investicioni ambijent, osjećaj sigurnosti za ulaganje i niske poreske stope.\nAmbasador je čestitao na otpočinjanju pregovora sa Evropskom unijom, izražavajući uvjerenje da će to investitore učiniti još sigurnijim i spremnijim za ulaganje, ali i mišljenje da će Crna Gora ubrzano ekonomski razvijati i vrlo brzo postati član Evropske unije, imajući u vidu brzinu i kvalitet promjena učinjenih u pretpristupnom periodu.\nPOJMOVIBanke Crna Gora investicije MehmedaTauhirij Ministar finansija Milorad Katnić Turska\nPrevious Lagard: Umanjena predviđanja u narednom izvještaju\nSljedeći Euromoney proglasio najbolje banke


Ulazak na Kvantašku pijacu u Beogradu košta četiri odsto od ukupne vrednosti dovezene robe. Oni koji žele rezervisano parking mesto za prodaju, a mesta ima oko 770, mesečno moraju da izdvoje 2.500 do 3.500 dinara.\nOpširnije: Beogradska kvantaška pijaca\nSubvencije sada prima manje od 90.000 domaćinstava, a to je za Srbiju, koja je agrarna zemlja, izuzetno malo.\nOpširnije: Subvencije seljacima kasne, ali bar stižu\nOpširnije: I sremski poljoprivrednici na sajmu u Parizu\nBeograd -- Za nepunih godinu dana poskupele su sve životne namirnice, a najveći skok zabeležen je kod šećera, ulja, krompira i jabuka, koji su skuplji za više od 70 odsto.\nOvoliki rast cena, kažu stručnjaci, posledica je povećanog izvoza do koga je došlo usled poskupljenja hrane u svetu, ali i trgovačkih i proizvođačkih monopola.\nOpširnije: Hrana poskupela čak i do 97 odsto\nOpširnije: Spas od gladi je u prehrambenom fondu\nNapisano 15 februar 2011 .\nPored toga što je cena pšenice na „Produktnoj berzi“ u Novom Sadu u ponedeljak dostigla nivo od 28,5 dinara po kilogramu bez PDV i u poslednjih desetak dana porasla je za 7,4 odsto, kupaca za ovu, najvažniju žitaricu, ipak ima. Ciljna grupa, sa porastom cene, postali su domaći kupci i kupci u okolnim zemljama, pre svega u BiH, Crnoj Gori i Albaniji, odnosno zemljama CEFTA sporazuma.\nOpširnije: Ima li kupaca srpske pšenice?\nNapisano 12 februar 2011 .\nPokrajinski fond za razvoj poljoprivrede raspisao je konkurs za dodelu kredita za 2011. Konkurs je otvoren do 01.03.2011, i može se uzeti za:\nOpširnije: Povoljni krediti


Sperling - novi Obamin ekonomski savetnik\nNovoimenovani glavni ekonomski savetnik Džin Sperling\nPredsednik Barak Obama je saopštio da je izabrao Džina Sperlinga iz Sekretarijata za finansije za novog šefa Nacionalnog ekonomskog saveta, odnosno svog glavnog ekonomskog savetnika. Sperling je tu funkciju obavljao i u administraciji Bila Klintona.\nSperling je nasledio Lorensa Samersa, još jednog ekonomskog zvaničnika iz Klintonove ere. Sperling je prve dve godine Obamine administracije proveo kao savetnik Sekretara za finansije Timotija Gajtnera.\nStručnjaci smatraju da je, u politički podeljenom Vašingtonu, predsednik Obama napravio dobar izbor, budući da 52-godišnji Sperling ima iskustva u pregovaranju i postizanju ključnih sporazuma sa političkim protivnicima.\nDžin Sperling je predvodio Nacionalni ekonomski savet 1990-ih, a 1997. godine je posredovao sklapanju sporazuma o budžetu sa opozicionim republikancima.\nNjegove pregovaračke veštine mogle bi da ponovo odigraju ključnu ulogu u saradnji sa republikancima, koji su ove nedelje preuzeli kontrolu nad Predstavničkim domom.\nIzmedju Klintonove i Obamine administracije, Sperling je obavljao niz poslova. Izmedju ostalog, radio je za jedan vašingtonski institut, bio je kolumnista agencije Blumberg Njuz i savetnik investicione banke Goldman Saks, gde je pomogao u osnivanju organizacije za pomoć ženama u zemljama u razvoju. Takodje je radio u Savetu za spoljnopolitičke odnose, gde je obrazovanje devojčica širom sveta bilo jedno od njegovih glavnih interesovanja.\nSekretaru Gajtneru bio je savetnik za pitanja poreza i budžeta, a sada, drugi put u istoj ulozi, svoje ekonomske savete će davati direktno predsedniku Obami.


U dosadašnjem toku priprema odigrao je četiri utakmice, sa Novim Beogradom u Bečeju, kada su gosti bili uspešniji sa 2:3, sa SAS-om kada je Bečej odličnom igrom savladao goste sa 8:5 i potom dve utakmice sa Vrbašanima. U prvoj utakmici pobeda Bečejaca sa 6:4 i u subotu, 11. septembra, da bi se u drugoj Vrbas revanširao sa ubedljivih 10:6.\nOvo su samo pripremne utakmice za tim iz Bečeja, gde rezultat ne igra veliku ulogu i gde su igrači videli šta i koliko mogu u poređenju sa ostalim prvoligašima, od kojih Vrbas već pet-šest godina igra Prvu ligu sa solidnim učinkom.\nBitno je pomenuti da na poslednjoj utakmici Bečejci nisu bili u punom sastavu jer je falilo par igrača (Božičić, Rašković i Vučković), što se i moglo primetiti u toku igre.\n- Ligaško prvenstvo počinje za dve nedelje i mislim da ćemo biti fizički spremni, ali je liga u potpunosti jača od prethodne i zato i igramo toliki broj prijateljskih utakmica. U utorak (14.09.) smo išli u Smederevo da upoznamo i tu ekipu, pošto stvarno ne znamo šta nas zaista očekuje u višem rangu, ali se nadamo da ćemo grčevitom borbom, vrednim radom, trudom i zalaganjem uspeti da izdržimo i zadržimo mesto za boravak u prvoj ligi, što nam je i cilj - izjavio je trener Dejan Stanojev.\nU klubu je atmosfera odlična jer su stigla i tri nova pojačanja, Đurić i Žeravica iz Novog Sada, dva vrlo kvalitetna i iskusna igrača, od kojih je Žeravica već igrao Prvu ligu, kao i iskusni golman Andrić koji je sa velikog fudbala (FK Bečej) prešao na futsal.\n- Što se tiče finansijskih uslova, to je borba kao i borba za opstanak, mislim da smo zatvorili probleme i poteškoće sa klubom. Mislimo da je finansijska konstrukcija zatvorena za ovih šest meseci, tako da bi Bečejprevoz trebao biti generalni sponzor i prevoznik našeg tima. Imamo i par privatnika koji će stati iza kluba i nadamo se da će to biti sasvim dosta za narednih šest meseci, a za dalje ćemo videti - rekao je trener Bečejaca.\nViše iz ove kategorije « Područna fudbalska liga Novi Sad: Nema golova, nema bodova\tKuglana u Domu zanatlija: Očekivanja i još veće kašnjenje »


Nijedan građanin - dijete, žena, muškarac, osoba - bio zaposlen ili ne, ne smije biti bez zdravstvene zaštite - kazao je za emisiju 'Danas' Milan Mirić, koordinator mreže ICVA.\nU Federaciji BiH bez zdravstvenog osiguranja je više od 200.000 građana. Pokazuju to podaci nevladine organizacije „Inicijativa i civilna akcija. Ništa bolja situacija nije ni u Republici Srpskoj, gdje je bez zdravstvene zaštite oko 250.000 osoba.\n-Tu brojku čini više kategorija, jedna od kategorija jeste što mi u FBiH još uvijek imamo rok za prijavu na biro za zapošljavanje, osoba koja traži posao treba da se prijavi na biro za zapošljavanje, međutim, ako se ne prijavi u roku od 30 dana, oni će biti na birou ali neće imati zdravstveno osiguranje, kazao je Mirić.\nMirić ističe da, kada je riječ o prijavama na biro, u FBiH postoji jedna stavka koje nema u RS-u.\n-Ta odredba vremenskog roka nema u RS-u tako da odmah pravimo i diskriminaciju. Ono što mi zagovaramo 4-5 godina jeste da se ukine taj rok i nedavno smo imali inicjativu da se u Zakonu o zdravstvenom osiguranju izbaci iz člana 19 taj vremenski rok koji je potreban, opravdanje Ministarstva jeste da dolazi novi Zakon, pa kada bude novi Zakon biće i to, rekao je Mirić


Šta donosi novi pristup proširenju EU? | Starmo\nNaslovnica Izdvojeno Šta donosi novi pristup proširenju EU?\nŠta donosi novi pristup proširenju EU?\nBrisel — Evropska komisija danas je usvojila prijedlog nove metodologije pregovora o pristupanju.\n“Cijeli proces mora da bude kredibilniji, predvidljiviji, dinamičniji i više politički”, izjavio je evropski komesar za susjedstvo i proširenje Oliver Varhelyi, predstavljajući prijedlog Komisije na konferenciji za štampu, javlja portal European Western Balkans.\nOn je objasnio da je svrha prijedloga da ponovo uspostavi vjerodostojnu evropsku perspektivu Zapadnog Balkana. Najvažniji aspekti dokumenta uključuju grupisanje pregovaračkih poglavlja u klastere prema tematskim oblastima, mogućnost nagrađivanja procesa reformi sa više sredstava i postepenim uvođenjem kandidata u pojedinačke politike EU, ali i sankcionisanje nedostatka napretka zaustavljanjem pregovora u određenim oblastima, ili, u najozbiljnijim slučajevima, potpunu obustavu pregovora, prenosi federalna.ba.\nJedan od zapaženih prijedloga je da se u godišnjim izvještajima jasnije procjenjuje javna politička posvećenost vlasti pojedinačnih zemalja strateškom cilju pridruživanja EU. Prema Komisiji, proces proširenja mora biti bolje opremljen za rješavanje strukturnih slabosti u zemljama, posebno u oblasti osnova, uključujući vladavinu prava i funkcionalnu tržišnu ekonomiju.\nPredložene izmjene ne uključuju po automatizmu zemlje koje su već započele pristupne procese, Srbiju i Crnu Goru. Međutim, one bi mogle da se prilagode novim okvirima uz saglasnost ove dvije zemlje. Reforma metodologije proširenja je započeta prošle jeseni, a neposredni motiv bio je neuspjeh Evropskog savjeta da otvori pregovore o pristupanju sa Sjevernom Makedonijom i Albanijom.


09:09h DOKTOR VLADAN UPOZORAVA: Pacijent (33) već 2 nedelje na respiratiru, oni koji idu na žurke kako su sigurni da neće biti sledeći\nZatražena i zvanična osuda Brisela\nSnezana Djuric Pijevac\t 15.03.2017. 13:25h 00:00h\nBEOGRAD - Posle odluke vlasti u Prištini da se sva nepokretna imovina registrovana na ime SFRJ, Srbije i AP Kosovo sada registruje na ime "Kosova" kao vlasnika, direktor Kancelarije za KiM Marko Đurić danas u podne u Beogradu održao je sastanak s političkim predstavnicima Srba sa KiM.\nZEMLJE KVINTE ODBRUSILE PRIŠTINI: Ne preduzimajte jednostrane akcije\n- Predložićemo da Vlada Srbije na narednoj sednici poništi odluku separatističkih vlasti u našoj južnoj pokrajini i tako sprečimo da nastupe opasne posledice kao što smo to učinili u slučaju Trepče i koncesije Brezovice - rekao je Đurić posle sastanka s predstavnicima Srba s Kosmeta i dodao da će odluka separatista iz Prištine biti stavljena van snage kao nakaradni akt i mrtvo slovo na papiru.\nĐurić je rekao da su vlasti u Prištini krile odluku od srpskih predstavnika i da je ona doneta još 1. marta ali da je bila skrivana i da su želeli da je provuku ispod žita, a onda su je stidljivo okačili na sajt.\n- Mi smo za odluku saznali juče. Oni su hteli da je provuku ispod žita... da se Vlasi ne dosete... što bi naš narod rekao - kazao je Đurić koji je dodao da u ovom slučaju pravna borba nije dovoljna.\nĐurić je dodao da je nužno da se međunarodna zajednica glasno i jasno oglasi i povodom ovog kriminalnog akta kao što je to učinila u slučaju tzv. vojske Kosova.\nĐurić je konferenciju započeo ocenom da je posredi nezakonit, neustavan, nelegalan, nelegitiman, kriminalan i separatistički akt vlasti u Prištini. Đurić je dodao i da je posredi više od milion objekata koji su kao nekretnine bili upisani prvo kao imovina nekadašnje socijalističke republike Srbije, zatim i kao Republike Srbije.\nReč je o odmaralištima, sportskim objektima kao i silnim objektima koji pripadaju javnim preduzećima.\n- Reč je o kolosalnoj pljački i kolosalnoj otimačini, ali želim da separatiste u Prištini podsetim na srpsku tvrdoglavost kao i na onu staru da je oteto i prokleto - rekao je Đurić.\nĐurić je poslao poruku i predstavnicima kosovskih Albanaca rekavši da ovi ljudi koji su danas tu i stoje iza njega nisu sami i da iza njih stoji Vlada Srbije.\n"Premijer je obavešten"\n- Premijer je obavešten o svemu ovome i razgovarao sam s njim. Sledeći korak je da Vlada Srbije ovaj akt stavi van snage - rekao je Đurić odgovarajući na pitanje novinara da li premijer Vučić zna za sve što se danas dogodilo s obrzirom da je na putu.\n- Tači i Mustafa čine samo medveđu uslugu ne samo Srbima već i Albancima jer kuća je kuća i u Prištini i u Briselu... Ko uđe u tuđu kuću, u tuđu fabriku, taj je lopov svuda - rekao je Đurić dodajući da je zatražena zvanična osuda i iz Brisela ovog jednostranog akta Brisela.\nĐurić je brukom i sramotom nazvao i poteze Saše Jankovića i Vuka Jeremića kao i ostalih dosovaca koji umesto da napadnu odluku Prištine o otimačini oni napadaju sopstvenu vladu i državu. On je brukom ocenio i ćutanje Jeremića kada je odlučivanje o Kosmetu prebacivano iz UN u EU, kao i povlačenje kosovskog korpusa...\nPosle Đurića, obratio se srpski predstavnik s Kosova Branimir Stojanović ocenivši odluku Prištine dnevnopolitičkom i veštački napravljenom farsom.\nOn je pozvao međunarodnu zajednicu da pozove vlast u Prištini na odgovornost i da zahteva da se dogovoreno u Briselu sprovede. On je dodao da će Srbi tvrdoglavo nastaviti da se bore sa svojom Vlade Srbije za svoja prava. On je odluku Prištine ocenio jeftinim dnevnim politikanstvom da bi se skrenula pažnja sa dogovorenog u Briselu.\nĐurić se danas u podne u zgradi Vlade Republike Srbije sastao sa srpskim članovima pokrajinske vlade, gradonačelnicima deset opština sa srpskom većinom na KiM i predstavnicima Srpske liste.\nmarko ĐurićsastanakimovinaPRIŠTINAnepokretnostiSrbijaSFRJotimanjeKurir TV\nDOKTOR VLADAN UPOZORAVA: Pacijent (33) već 2 nedelje na respiratiru, oni koji idu na žurke kako su sigurni da neće biti sledeći


Posebno odeljenje - Blic Online\nNovo, Posebno odeljenje za suzbijanje korupcije Višeg suda u Beogradu juče je počelo s radom. Najkraće opisano - u sistemu to je sada najjače oružje koje će se baviti isključivo visokom korupcijom.\nOformljeno odeljenje tužilaštva za nasilje u porodici #zastitmozene\nPrvo osnovno javno tužilaštvo u Beogradu oformilo je posebno odeljenje za borbu protiv nasilja u porodici, sastavljeno od tri zamenika javnog tužioca koji će postupatu samo u krivičnom predmetima protiv polne slobode i krivičnih dela protiv braka i porodice, saopštilo je danas to tužilaštvo.\nStefanović: Žene moraju da prijavljuju nasilnike\nMinistar unutrašnjih poslova Nebojša Stefanović apelovao na žene žrtve nasilja da prijavljuju napadače, poručivši da će policija učiniti sve kako bi nasilnici bili kažnjeni. Kako bi se rešio taj problem unutar Uprave kriminalističke policije formirano je posebno odeljenje koje se isključivo bavi nasiljem u porodici.


Selena Gomez: Najslađa mornarka! - Famoza.net\n19/07/2015 19/07/2015 Vladimir (Famoza.net) 229Leave a commenthttps%3A%2F%2Fwww.famoza.net%2Fselena-gomez-najslada-mornarka%2FSelena+Gomez%3A+Najsla%C4%91a+mornarka%212015-07-19+13%3A00%3A41Vladimir+%28Famoza.net%29http%3A%2F%2Fwww.famoza.net%2F%3Fp%3D229\nSelena Gomez izuzetno je aktivna ovih dana a njen najnoviji poduhvat bila je fotosesija koju je obavila ovih dana na Malibu plaži u Kaliforniji.\nSel je izgleda magično u mornarskoj kombinaciji a sudeći po njenom širokom osmehu, čini se da je ovo za nju pre bila zabava nego posao!\nIpak, ostaje misterija da li je ovo snimanje bilo rađeno za neki magazin ili možda novu reklamnu kampanju. Čini nam se da ćemo brzo saznati o čemu se radi!\nLepša od supermodela: Selena Gomez savršena na Victoria's…\n„Izgleda zdravo i presrećno“: Evo kako se Selena Gomez…\nSel virila u scenario za drugu sezonu "13 Reason Why":…\nPročitajte još Selenatori ubeđeni da Selena peva o Justinu i na španskom!


Važno je izričito zabraniti telesno kažnjavanje dece - Dijalog.net\nNaslovna Civilno društvo Važno je izričito zabraniti telesno kažnjavanje dece\nPostavljeno 31. March 2018.\nBeograd, 31. mart 2018. – Komitet UN za prava deteta uputio je Srbiji 41 preporuku šta treba da se uradi da bi se dodatno unapredila Konvencija o dečijim pravima, među kojima je i eksplicitna preporuka da se zabrani telesno kažnjavanje dece, saopšteno je iz Kancelarije za ljudska i manjinska prava.\nKao organizacija posvećena deci, SOS Dečija sela Srbija ukazuju da je važno da deca budu zaštićena od svake vrste nasilja i pozivaju institucije, predstavnike organizacija civilnog društva i građane da ulože zajedničke napore u borbu protiv nasilja nad decom i daju doprinos što hitnijem usvajanju preporuke o zabrani telesnog kažnjavanja dece.\nPorodično nasilje je, takođe, jedan od najčešćih razloga za patnju, traumatizaciju i izdvajanje dece iz porodica. Zbog toga u njegovo rešavanje i suzbijanje svi moraju biti uključeni.\n‘’Sav naš rad usmeren je na dobrobit dece i najbolji interes svakog pojedinačnog deteta’’ i zbog toga ‘’podržavamo inicijativu za zabranu telesnog kažnjavanja dece, kao i svaku drugu inicijative za borbu protiv nasilja nad decom’’, navodi se u saopštenju SOS Dečija sela Srbija\nI na kraju saopštenja SOS Dečija sela Srbija podsećaju i da je od ključnog značaja da se preventivno reaguje na nasilje, zaštitimo decu i kreiramo društvo u kom su sva deca sigurna.\nOznakeljudska pravaSOS Dečija sela SrbijaUNICEF\nPrethodno Predstavljena nova knjiga Duška Lopandića\nSledeće Srpska predstava o stradanjima u nacističkim logorima osvaja Norvešku\nTop Tags ljudska prava Srbija i Evropska unija konkurs istraživanje lokalna samouprava OCD Evropska unija mladi vladavina prava Civilno društvo Evropska komisija Vlada Republike Srbije evropske integracije Društvo mediji


Vodovod: Ulica Jug Bogdana privremeno bez vode, radovi u toku | BL Portal\nObavještavamo vas da su u toku radovi na cjevovodu u Ulici Jug Bogdana (Starčevica) što je dovelo do privremenog prekida u vodosnabdijevanju potrošača u dijelu navedene ulice.\nPonovo uspostavljenje vodosnabdijevanja očekuje se danas oko 15 časova\nU subotu će se, takođe, izvoditi radovi na sanaciji kvara u mjesnoj zajednici Kola – zaseok Vukliševići što će u periodu od 8,00 do 15,00 časova dovesti do prekida u vodosnabdijevanju potrošača u dijelu navedene mjesne zajednice.\nRadovi na cjevovodu u Ulici kralja Aleksandra I Karađorđevića (Petrićevac) koji će se izvoditi u periodu 09-13.12.2019. godine u vremenskom intervalu od 08,00 do 18,00 časova mogu dovesti do povremenih prekida u vodosnabdijevanju potrošača u dijelu Ulice kralja Aleksandra I Karađorđevića.\nU Sjevernoj Makedoniji 135 novozaraženih, četiri osobe preminule


06. Nov 2000 17:45 (GMT+01:00)\nDodik se sastao s patrijarhom i aktivistima Otpora\nDokrajčiti stari režim\nBEOGRAD - Milorad Dodik, predsednik Vlade Republike Srpske, sastao se u ponedeljak s patrijarhom Pavlom, da bi posle toga došao u posetu aktivistima Otpora u njihovim prostorijama u Knez Mihailovoj ulici u Beogradu.\n- S patrijarhom sam razgovarao o potrebi da se srpski narod vrati crkvi i veri i da se veronauka uvede u škole - obratio se novinarima Dodik, kad se posle ovog sastanka našao u kancelarijama Otpora. - Patrijarh je insistirao da se konflikti reše na miran i dostojanstven način, da se mora poštovati volja naroda, jer ako narod na izborima ili na neki drugi način pogreši, sam će ispaštati.\nPrijemi u Patrijaršiji\nPatrijarh Pavle primio je u ponedeljak delegaciju OEBS-a koju je predvodila dr Benita Ferero-Valdner, ministar inostranih poslova Austrije, i upoznao ih s neophodnim humanitarnim potrebama našeg naroda, posebno izbeglica. Patrijarh je primio i Žaka Klajna, izaslanika generalnog sekretara UN za BiH.\nDodik je rekao da je patrijarha upoznao sa stanjem u BiH i RS i potrebi da mirovni proces dalje jača, kao i da se nova demokratska Jugoslavija uključi kao garant Dejtonskog sporazuma.\nOn je naglasio da očekuje da će njegova stranka na izborima BiH dobiti između 25 i 30 odsto u prvom krugu, a da će on pobediti na predsedničkim izborima.\n- Razgovarali smo da je neophodno da se Miloševićev režim dokrajči na republičkim izborima, jer će pokušati da se vrati različitim provokacijama, kao što su ove sa strujom. Pokušaće da miniraju novu vlast obmanjujući narod da su ovi isti i da ne mogu da reše probleme - rekao je za "Glas" Nenad Konstantinović, aktivista Otpora, posle sastanka s Dodikom.


Nemačka rešava pitanje Kosova - Nedeljnik\nNemačka rešava pitanje Kosova\nU interesu Beograda je da što pre reguliše odnose sa Prištinom, pod pokroviteljstvom EU, i da potpiše tzv. pravno obavezujući sporazum. Na taj način će biti zatvorena definitivno mogućnost SAD da se ponovo uključe u rešavanje pitanja statusa Kosova i izbegnuta zamka da Srbija bude saterana u ćošak sa zahtevom da prizna nezavisnost svoje bivše pokrajine\nAngus Lapsli, direktor za Zapadni Balkan i Tursku u britanskom Forin ofisu na nedavnoj sesiji spoljnopolitičkog odbora u Vestminsteru rekao je da će Nemačka, uz podršku Velike Britanije, sledeće godine krenuti u rešavanje balkanskih čvorova i da je to deo zaokreta u politici EU prema Zapadnom Balkanu.\n"U Evropskoj uniji postoje članice koje podržavaju ulazak zapadnobalkanskih država u EU, ali nemaju nameru da budu u prvom planu jer ne žele da preuzmu odgovornost za rešavanje višedecenijskih problema koji opterećuju i koče region. Ko će biti taj ko će krenuti odlučno da traži solucije za pitanja imena Makedonije, funkcionalnosti BiH i odnosa Srbije i Kosova, bez čijih rešenja neće biti moguće realizovati ulazak tih zemalja u EU? To će biti Nemačka", rekao je Lapsli.\nImajući u vidu da je Lapsli glavni kreator britanske politike u jugoistočnoj Evropi i da malo ko poznaje prostor bivše Jugoslavije i proces evropskih integracija kao on (dugi niz godina bio je drugi čovek u misiji Velike Britanije zadužen za Srbiju i zemlje u našem regionu), njegovu najavu treba shvatiti ozbiljno. To ne znači, kao što to pojedini srpski zvaničnici aludiraju, da će Srbija morati da donese konačnu odluku o Kosovu sledeće godine, ali upućuje da se više neće tolerisati nekooperativno ponašanje u Briselskom procesu.\nU interesu Beograda je da što pre reguliše odnose sa Prištinom, pod pokroviteljstvom EU, i da potpiše tzv. pravno obavezujući sporazum. Na taj način će biti zatvorena definitivno mogućnost SAD da se ponovo uključe u rešavanje pitanja statusa Kosova i izbegnuta zamka da Srbija bude saterana u ćošak sa zahtevom da prizna nezavisnost svoje bivše pokrajine.\nVreme je da Srbija konačno odigra jedan potez pravovremeno i da plati odmah malo da ne bi kasnije morala da plati sve. Sa tzv. pravno obavezujućim sporazumom Srbija uklanja poslednju političku prepreku na svom putu ka EU. Omogućava građanima Srbije i Kosova da žive lakše i jednostavnije. I na kraju vraća vruć krompir u ruke SAD i država koje su sponzorisale nezavisnost Prištine da ubede Kinu i Rusiju da omoguće članstvo Kosova u UN, a petorku (Španija, Grčka, Slovačka, Rumunija i Kipar) u EU da dozvoli Kosovu da napreduje u evropskim integracijama.\nPotpisnik ovih redova je bio direktan svedok, pre deset godina, uverenosti američkih diplomata i dobrog dela njihovih kolega iz EU, koja se graničila sa arogancijom, da će Rusija "leći na rudu", kao i Španija, Kinu nisu ni uzimali u obzir, i da će na koncu i sama Srbija idući korak po korak unazad ka izlaznim vratima, izaći i priznati Kosovo.\nDakle, vreme je da glavni akteri preuzmu odgovornost za svoje loše procene, a oni nisu u Beogradu. Godine 2008. u Vašingtonu i Briselu verovali su da će Srbija morati da se pomiri sa faktičkim stanjem da je Kosovo postalo članica UN i da je priznato od svih članica EU. I to treba da bude novi moto srpske spoljne politike: Kad sve članice EU priznaju Prištinu i Kosovo postane članica UN, i Srbija će priznati stvarnost na terenu.\nZvuči cinično, takva je međunarodna politika, ali da bi funkcionisalo, prethodno moramo da potpišemo pravno obavezujući sporazum. Pre nego što odbijemo, setimo se predloga o asimetričnoj federaciji i konfederaciji u bivšoj Jugoslaviji, plana Z4 za Srbe u Hrvatskoj, svih planova za BiH, Rambujea. I pre svega setimo se šta smo posle toga dobili i kakvu smo cenu platili svaki put kad su se umešali Amerikanci. Zato završimo posao sa Nemcima.


Novosadski univerzitet na Šangajskoj listi najboljih univerziteta u oblasti matematike | Autonomija\nNovosadski univerzitet na Šangajskoj listi najboljih univerziteta u oblasti matematike\nUniverzitet u Novom Sadu prvi put se pojavljuje na Šangajskoj rang listi svetskih univerziteta (Shanghai Ranking) i…\nUniverzitet u Novom Sadu prvi put se pojavljuje na Šangajskoj rang listi svetskih univerziteta (Shanghai Ranking) i nalazi se među 500 najboljih univerziteta iz oblasti matematike, pošto je rangiran između 401. i 500. mesta, saopšteno je danas sa tog univerziteta.\n“Rangiranje Univerziteta u Novom Sadu na značajnim svetskim rang listama predstavlja napredak kako za akademsku zajednicu univerziteta, tako i za zemlju u celini”, navodi se u saopštenju za javnost.\nPodseća se da je Univerzitet u Novom Sadu u maju 2017. godine rangiran na Lajden rang listi, i to na 721. mestu, što je za 35 mesta bolji rezultat u odnosu na prethodnu godinu.\nTakođe, Univerzitet u Novom Sadu se ove godine prvi put pojavljuje na QS rang listi i nalazi se među 300 najboljih univerziteta iz oblasti poljoprivrede i šumarstva, pošto je rangiran između 251. i 300. mesta, piše u saopštenju.\nDodaje se da se na listi EECA University Rankings 2016 (Emerging Europe & Central Asia University Rankings) Univerzitet u Novom Sadu nalazi među 130 najboljih univerziteta u ovom delu sveta, pošto je rangiran između 121. i 130. mesta.\nKriterijumi koji se uzimaju u obzir prilikom rangiranja univerziteta na Šangajskoj listi su, između ostalog, broj i kvalitet naučnih radova, broj radova napisanih u saradnji sa inostranim univerzitetima, kao i broj dobitnika Nobelovih nagrada i Fildsovih medalja.


Nije loš Partizan... Mnogo je loš (VIDEO)\nIzvor: MozzartSport.com, 31.Okt.2020, 20:08\nJedva je, sa penala, načeo najslabiji tim lige i salvadao ga 2:0\nNe igra Partizan fudbal – igra se sa živcima navijača. Ako uopšte ima onih koji veruju u, na jedvite jade sklopljen, a povredama osakaćen tim. Pod uslovom da bilo ko od Grobara smatra kako je titula dostižna, meč sa Mačvom razuverio je čak i najveće optimiste da je moguće napredovati do prve pozicije na tabeli. Pobedio jeste i mada će mnogi reći da se samo to računa, u sportu su važni i utisci, a oni su posle poslednjeg duela subotnjeg programa 13. prvenstvenog kola za crno-bele – razočaravajući!\nU goste ekipi koja, samo na papiru, planira napad na titulu stigao je...\nNije loš Partizan... Mnogo je loš\nJedva je, sa penala, načeo najslabiji tim lige i salvadao ga 2:0..Ne igra Partizan fudbal – igra se sa živcima navijača. Ako uopšte ima onih koji veruju u, na jedvite jade sklopljen, a povredama osakaćen tim. Pod uslovom da bilo ko od Grobara smatra kako je titula dostižna, meč sa Mačvom razuverio...


Tri momka iz Duškovog rodnog mesta došla su u Svetlogorsk. Velika trobojka na kojoj piše "Orlovat Tošić", osmesi, zadovoljstvo, iskrena sreća... Kazu sve im je to omogućio njihov drugar iz detinjstva. Ukrali smo im pet minuta po dolasku, dok su čekali da uzmu karte od Tošića za utakmicu sa Švajcarskom, pa su nam Marko, Dragoljub i Slobodan prepričali dogodovštine sa puta. Samo zbog njega mogu da gledaju Svetsko prvenstvo i da bodre prijatelja koga znaju više od 20 godina.\n- Putovali smo automobilom 27 sati i prešli malo manje od 2.000 kilometara. Bila je ludnica u putu - kaže nam Marko, a kakav je Tošić čovek i prijatelj, i kako ga doživljaju u rodnom selu možete i sami da se uverite.


Partizan kvalifikacije za Ligu Evrope počinje od drugog kola i biće nosilac - MaxBet Sport\nFudbaleri Partizana su u četvrtak osvojili Kup Srbije (Foto: Starsport)\nOsvojivši Kup Srbije, Partizan je stekao pravo da se na leto takmiči u kvalifikacijama za Ligu Evrope. Crno-beli će početi od drugog kola kvalifikacija, koje je po rasporedu predviđeno za 25. jul, dok se revanš igra za 1. avgusta, piše na sajtu Partizana. Žreb parova kvalifikacija Lige Evrope je 18 i 19. juna 2019. (za prvo i drugo kolo) u sedištu UEFA u Nionu.\nU nedelju od 20:30 u Italiji igraju Atalanta – Sasuolo, a u kladionici MaxBet je kvota na pobedu domaćina 1.23.\nOve godine u kampanji za prolaz u Ligu Evrope počinje se od pretkola u kome će učestvovati 14 timova klasifikovanih na listi uspešnosti federacija od 48-55 mesta. U prvom kolu učestvuje 87 timova na listi plasiranih između 16 i 51 mesta na listi uspešnosti plus sedam koji dolaze posle završenog pretkola što je ukupno 94 tima.\nU drugo kolo dolazi 27 timova direktno plasiranih po uspešnosti koeficijenta federacija i 47 koji stižu posle odigranog prvog kola, što je ukupno 74 tima.\nPartizan po svom koeficijentu (18.000) spada u grupu nosilaca. Prilikom žreba za drugu rundu takmičenja UEFA će 74 tima podeliti u pet grupa po 10 timova i dve grupe sa po šest timova.\nŽreb za treće kolo kvalifikacija Lige Evrope obaviće se 22. jula, tako da će timovi koji igraju drugo kolo već znati ko im je mogući protivnik, ako prođu u sledeću rundu. Žreb za poslednje kolo kvalifikacija obaviće se 5. avgusta.\nTagovi:FK PartizanLiga EvropeLiga Evrope 2019/2020Top2Top3\nNadam se boljoj sezoni..


Vesić najavio raspisivanje međunarodnog tendera za rečni prevoz na teritoriji srpske prestonice - EMBARGO 011\nOn je na sednici Skupštine grada objasnio da, prema Zakonu o javno-privatnom partnerstvu, ova procedura traje 52 dana i da će najkasnije u februaru biti doneta odluka o izboru partnera i uspostavljanju rečnog linijskog javnog prevoza na teritoriji grada.\n„To znači da ćemo konačno iskoristiti naše dve reke, Dunav i Savu, i uspostaviti rečni prevoz i stajališta javnog prevoza na obalama. Konačno će ljudi koji žive na obalama reka moći da ih koriste za rečni prevoz“, naveo je Vesić.\nPodsetio je da Beograd ima više od 100 kilometara rečnih obala koje nisu iskorišćene.\n„Građani će istu karticu moći da koriste za prevoz tramvajem, autobusom ili brodom. Zato mislim da je ovo istorijska stvar za Beograd, jer je važno da uvedemo još jedan vid javnog prevoza“, rekao je Vesić.\nIstakao je da ovo nije samo saobraćajni, već i ekološki projekat i dodao da mu je drago što je projekat podržala Vlada Srbije.\nGradski sekretar za javni prevoz Jovica Vasiljević rekao je da je predloženi rok trajanja javno-privatnog partnerstva 30 godina.\n„Privatni partner je u obavezi da pusti u rad 11 putničkih brodova, da izgradi marinu i depo za prihvat i njihovo održavanje i servisiranje“, rekao je Vasiljević.\nDodao je da su u prvoj fazi predviđene dve linije – prva od Bloka 45 do Sportsko-rekreativnog centra „Milan Gale Muškatirović” i druga od Zemuna do Ade Huje.\nNa današnjoj sednici Skupštine grada usvojena je Odluka o usvajanju Predloga projekta javno-privatnog partnerstva u obavljanju komunalne delatnosti javnog linijskog rečnog prevoza putnika na akvatoriji grada Beograda.


Enetel Solutions Naš tim – Enetel\nIza dobre kompanije stoje dobri ljudi\nEnetel Solutions okuplja eksperte sa višegodišnjim iskustvom iz oblasti telekomunikacija i informacionih tehnologija. Sve nas povezuje želja za kreiranjem inovativnih rešenja koja menjaju način na koji živimo i radimo. Verujemo da je svaka ideja vredna pažnje i da zajedno možemo sve da ih realizujemo.\nIzvršni direktor Enetel Solutions kompanije\nMilan Simić je od oktobra meseca Izvršni direktor Enetel Solutions kompanije.\nIma 43 godine i već dve decenije strateškog i taktičkog liderstva kao član Izvršnog odbora, CIO i CDO u kompanijama sa nekoliko hiljada zaposlenih i milionima korisnika.\nTokom karijere radio je na cloud, IaaS, PaaS i SaaS, IoT, CRM, ERP, AI, MA i big data projektima, kao i razvoju digitalnih proizvoda i usluga u industriji telekomunikacija, bankarstva, farmacija, osiguranja i državnom sektoru.\nBio je član M&A timova. Učestvovao je na uspostavljanju novih operacija u različitim zemljama EU i Severne Amerike. U ulozi mentora aktivan je u preko 20 kompanija.\nOženjen je i ima dvoje dece, a kako sam kaze, mnogo toga što radi i kako misli oblikovala je upravo njegova porodica.\nPrema njegovim rečima, čitanje mu je strast, mada često, kupuje više knjiga nego što stigne da pročita I prijavljuje se na više online kurseva nego što miže da ih završi.\nU osnovi, kako ističe, veruje da ako ne učite nove stvari vremenom prestanite da radite dobre i korisne stvari.\nPredsednik Roaming Solutions grupe\nRade Vujovic je predsednik Roaming Solutions grupe. Rade kroz grupu Roaming Solutions objedinjuje poslovanje ICT kompanija (Enetel Solutions, B4B, Roaming Networks, Roaming Networks Security).\nPo završetku studija na Elektrotehničkom fakultetu u Beogradu, Rade je karijeru započeo kao asistent na Saobraćajnom fakultetu u Beogradu i nastavio kao sistem inženjer u kompaniji Telekom Srbija pre odlaska u inostransvo. Po povratku iz inostranstva, posle nekog vremena, pridružio se Roaming grupi na različitim top menadžment pozicijama gde se i danas nalazi.\nTokom karijere Rade je veliki deo vremena proveo u implemetaciji i razvoju softverskih rešenja za telco operatere i na velikom broju projekata razvoja i implementacije softvera bio dizajner funkcionalnosti softvera i tehničkih rešenja i vođa projekata, između kojih se mogu izdvojiti projekti u domenu VAS platformi kompanija Telekom Srbija i Ooredoo Oman, poput implementacije Call Completion servisa, MMS servisa, SMS servisa, USSD servisa, Service Delivery platforme, mobilnog portala, Service Aware Charging and Control platforme i mnogi drugi.\nRade je diplomirao i magistrirao na Elektrotehničkom fakultetu, Univerziteta u Beogradu.\nRukovodilac Data Science Službe\nMladen Jovanović je rukovodilac Data Science Službe u kompaniji Enetel Solutions.\nMladen je deceniju proveo u razvoju softvera i web aplikacija u saradnjima kako sa domaćim, tako i inostranim partnerima, nakon čega je odlučio da se skroz posveti analizi i obradi podataka.\nU srpsko-američkom startap kompaniji “Seven Bridges” bio je Lead Bioinformatics Analyst. Vodio je i učestvovao u nekoliko projekata u saradnji sa američkim NIH (National Institute of Health) i NCI (National Cancer Institute), kao i brojnim farmaceutskim i biotehnološkim firmama u analizi genomskih podataka.\nGlavni cilj trenutno mu je širenje svesti o važnosti kvalitetnog čuvanja, obrade i analize podataka. Pored konkretnog rada na projektima iz oblasti analize podataka i mašinskog učenja, dosta vremena ulaže u razvoj timova i poslovnog okruženja sa pozitivnom radnom atmosferom.\nDiplomirao na Elektrotehničkom Fakultetu u Beogradu.\nU slobodno vreme voli da istrazuje morske dubine. Aktuelni je nacionalni rekorder i nacionalni šampion u ronjenju na dah. Od skora je i u svetu sportskog penjanja. Nalazi veliko zadovoljstvo u boravku u prirodi.\nRukovodilac Službe za razvoj softvera i sistem integraciju\nAleksandar Vićentić je Rukovodilac službe za razvoj softvera i sistem integraciju u Enetel Solutuonsu.\nNa početku karijere, od 1996. godine radio je kao programer, sistem administrator i solution arhitekta u firmi Sito (od 2005. članica S&T grupacije). Radio je na projektovanju i razvoju ključnih bankarskih aplikacija, ali i kao projektni menadžer na uvođenju dinarskog platnog prometa u nekoliko banaka u Srbiji (Jubanka, Poštanska štedionica). Pored tehnoloških znanja, u ovom periodu, stiče bogato iskustvo i iz oblasti replikacija baza podataka, OLAP baza, SAN storage, kao i disaster recovery procedura.\nAleksandar je jedan od najiskusnijih inženjera u kompaniji Enetel Solutions u kojoj se nalazi već sedam godina. Kao solution arhitekta vodio je projekte: Foris biling sistem u Telekomu Srbija, Razvoj kernel i non kernel modula za Ericsson BSCS i charging sistem, Biling sistem za obračun prihoda u javnom saobraćaju u Beogradu, kao i veliki broj integracija enterprise softverskih rešenja.\nDiplomirao je na Elektrotehničkom fakultetu Univerziteta u Beogradu. Aleksandar se u slobodno vreme bavi biciklizmom.\nRukovodilac Službe za razvoj softvera\nBranko Ivanović je Rukovodilac službe za razvoj softvera i Enetel Solutionsu se priključio u aprilu 2015. godine. Sa sobom donosi petnaestogodišnje iskustvo razvoja softvera za različite IT oblasti: od projektovanja i izrade zahtevnih portala i sistema velikih performansi i dostupnosti, preko poslovnih sistema za prikupljanje i obradu velikih količina podataka, proizvoda namenjenih telekomunikacionoj industriji, izrade E-commerce i Streaming rešenja, do inovativnih mobilnih aplikacija i platformi.\nProfesionalnu karijeru je započeo već tokom studija, na poziciji Sistem Administratora na Ekonomskom fakultetu, gde je pored administracije mreže i sistema 10+ servera (Linux, Novell) i preko 300 radnih stanica, razvijao razne projekte u PHP i Perl programskim jezicima. U tom periodu je kao autor objavio knjigu „Linux za početnike“, kao i niz članaka u časopisu „Mikro“ (PC World Serbia).\nPre dolaska u naš tim, Branko je bio član Nortala, multinacionalne kompanije specijalizovane za E-government projekte, gde je na Bliskom Istoku (Oman) vodio projekat transformacije kako informacionih poslovnih sistema, tako i poslovnih procesa, te zakonskih i podzakonskih propisa ministarstva za privredu i industriju. Pre toga je radio kao tehnički direktor u kompaniji Wireless Media, projektovao je i radio na razvoju brojnih inovativnih proizvoda iz oblasti telekomunikacija, E-commerca, Enterprize CMS platformi i platformi za izradu mobilnih aplikacija za klijente iz jugoistočne Evrope i bliskoistočnog tržišta.\nBrankovoj strasti prema računarima i programiranju (prva aplikacija koju je napravio bila je sa njegovih 14 godina za Commodore 64) jedino može da parira strast prema košarci i knjigama naučne fantastike. Branko je završio odsek za statistiku i informatiku na Ekonomskom fakultetu, Univerziteta u Beogradu.\nIvana Mosic je Rukovodilac sluzbe za ljudske resurse u kompaniji Enetel Solutions.\nIvana se pridruzila Enetelu u aprilu 2018. godine, kao Talent Acquisition Lead. Nakon zavrsetka skolovanja na Filozofskom fakultetu Univerziteta u Beogradu, na Odeljenju za pedagogiju, zapocela je karijeru kao HR generalist u ugostiteljstvu i hotelijerstvu, a zatim je presla u IT sektor.\nIvanin osnovni cilj je da podrzi poslovnu strategiju firme kroz HR sistem koji je usmeren na razvoj zaposlenih. Ona smatra da razvijanje ljudskog potencijala nije mehanicki proces, vec organski. Zeljeni rezultati ne mogu da se postignu na silu. Sve sto moze da se ucini je da se stvore uslovi pod kojima zaposleni mogu da napreduju.\nRukovodilac Službe za finansije\nIvan Petrović je Rukovodilac Službe za finansije u Enetel Solutuons-u. Karijeru je započeo još za vreme studija radeći u turističkoj agenciji VIA Tours na finansijskim i administrativnim poslovima, kao i na poslovima prodaje, ugovaranja i realizacije turističkih aranžmana.\nPre dolaska u naš tim bio je zaposlen u Eurobank AD kao stručni saradnik na poslovima poreza, brinući se o kompletnim poreskim obavezama banke, odakle je unapređen u Zamenika rukovodioca službe za računovodstvo i poreze. Na toj poziciji se bavio računovodstvenim sistemom banke u celini kao i izveštavanjem prema NBS-u i održavanjem računovodstvenih aplikacija.\nIvan poseduje široko iskustvo u oblasti računovodstva, poreza i finansija. U Enetel Solutuons-u odgovoran je za finansijski deo poslovanja kompanije koji uključuje računovodstvo, finansijsko planiranje i izveštavanje kao i kontrolu realizacije biznis plana firme.\nDiplomirao je na Ekonomskom fakultetu Univerziteta u Beogradu. Zvanje Ovlašćenog računovođe pri Savezu računovođa i revizora Srbije stekao je 2012.godine. Ivan se u slobodno vreme rekreativno bavi fudbalom.